open-index/open-wikipedia-markdown huggingface dataset:
德國殖民地

**德意志帝國殖民地**由荷亨佐倫王朝嘅德意志帝國喺19世紀後期建立。德國統一之前，一啲德意志政權都曾經短暫建立過殖民地。

## 歷史
16世紀，奧格斯堡嘅銀行世家安東·韋爾瑟（Anton Welser）同埋巴爾托洛梅斯·韋爾瑟（Bartholomeus Welser）（韋爾瑟家族）就嘗試喺今日委內瑞拉嘅地方建立殖民地。1528至1556年，德意志人喺委內瑞拉領土有一啲特權（睇德意志開拓美洲）。1685年10月5號，布蘭登堡（後成為普魯士王國）得到而家毛里塔尼亞海岸上嘅阿爾金島（Arguin Island），重喺1701年成為普魯士嘅殖民地，但係喺1721年3月7號俾法國搶咗。

17世紀，一啲德意志邦國都短暫擁有過殖民地。布蘭登堡嘅布蘭登堡-非洲公司 (Branderburgisch-Africanische Kompagnie) 得到阿爾金島、普魯士黃金海岸（後來併入荷蘭黃金海岸，喺而家迦納）同埋聖湯瑪斯島（Saint Thomas；今屬美屬處女群島）。波羅的海德意志人領導嘅庫爾蘭（Courland）公國亦都喺多巴哥島同聖安德魯島（今日甘比亞詹姆斯島）建立殖民地。然而，所有德意志邦國都未能同西歐嘅海洋強國競爭。同樣地，哈布斯堡王朝當時統治神聖羅馬帝國嘅奧地利省份——只有佢喺南尼德蘭經營嘅Ostender-Kompanie 喺印度短暫擁有科羅曼德爾海岸（Coromandel Coast）同安達曼-尼科巴群島（1719-1732年），後來因法國反對而放棄領地。

德國只係喺1871年由大陸國家普魯士王國統一，故此佢比西方國家更遲走上帝國主義、爭奪殖民地嘅道路 （所謂「太陽下的位置」）。1870年前，德意志邦國保持獨立政治體制同目標；而德國統一前後嘅外交政策，包括奧托·馮·俾斯麥嘅政策，都集中喺解決「德國問題」，純粹追求德國喺歐洲嘅利益。另外，德意志人嘅海外貿易其實源遠流長，早喺漢莎同盟時期開始；德意志人都有移民傳統：東至俄羅斯同羅馬尼亞；西至北美洲；德意志北部嘅商人同傳教士，都有興趣到海外發展事業。

19世紀末，好多德國人都認為，爭取殖民地可以顯示國力，又夢想建立公海艦隊——呢個夢最終願望成真，並令英國感到受威脅。

由於德國太遲加入爭取殖民地嘅行列，佢面對嘅世界，大部分地區都已經俾其他歐洲強國瓜分；喺一啲地區，甚至已經開始去殖民化，例如美洲諸國。美國革命、法國大革命同拿破崙戰爭都加速美洲國家獨立。

1904年，德屬西南非洲（今日納米比亞）嘅赫雷羅人（Herero）起義，俾德軍打敗。德軍其後發動種族滅絕，殺咗幾萬名當地嘅赫雷羅人同納馬人（Nama；舊稱Namaqua）。

一戰期間（1914-1918年），同盟國解散德國嘅殖民帝國，並重新分配領土，依據包括戰後簽署嘅凡爾賽條約。

根據巴黎和會定下嘅條約，日本得到加羅林群島同馬里亞納群島；法國得到多哥同喀麥隆；比利時得到部分德屬東非；而英國就得到德屬新畿內亞、納米比亞、部分德屬東非同薩摩亞。英國得到嘅領土，好多都併入英聯邦成員嘅領地，並成為佢哋獨立後嘅領土。

## 德國殖民地
德國正式擁有過主權嘅地方包括（斜體係德文名）：

* 太平洋
** 西薩摩亞：1899-1914年
** 德屬新畿內亞（Deutsch-Neuguinea），包括威廉皇帝領地（Kaiser-Wilhelms-Land）同鄰近海島：1884-1914年；政區包括：
*** 加羅林群島（Karolinen）：1889-1914年
*** 馬里亞納群島（Marianen）：1889-1914年
* 德屬東非（Deutsch-Ostafrika）：
** 後來嘅坦噶尼喀（Tanganjika），今日屬坦桑尼亞
** 盧安達同蒲隆地（Ruanda-Urundi）：1885-1917年
** 維圖（Witu）：1885-90年，喺而家嘅肯雅
* 德屬西非（Deutsch-Westafrika）包括：
** 喀麥隆（Kamerun）：1884-1914年
** 多哥（Togoland）：1884-1914年
* 德屬西南非洲（Deutsch-Südwestafrika），今日納米比亞：1883-1915年

德國亦都喺中國擁有土地利益：
* 膠州灣（Kiautschou）保護領地，包括租借地青島（Tsingtau）：1897-1914年（原本租借99年）
* 山東勢力範圍
* 黃河（Gelber Fluss）流域勢力範圍

## 來源同參考
* Westermann, *Großer Atlas zur Weltgeschichte*
* WorldStatesmen.org
郭政鴻

**郭政鴻**（原名**郭錦雄**，，）係香港武師同演員。

郭政鴻細細個就學功夫，又去過亞洲電視做替身，又拍過戲。之後走去參加新秀歌唱大賽，重喺台上打咗個唔使用手嘅後空翻。後嚟佢就俾人睇中去咗拍戲，重識咗周海媚。周海媚話佢知無綫有藝員訓練班讀，重幫佢遞埋表，於是乎佢就入咗第四期無綫藝員進修班，成為無綫演員，一做就做咗成廿年有多，夾夾埋埋拍咗成70部電視劇。

## 演出

### 網絡電視劇
* 2018年：《蝕日風暴》 飾演 劉Sir

### 節目主持（[[ViuTV]]）
*2020年：《辣伙頭》

## 出面網頁
* 
* 
* 

類:前無綫電視男藝員
妖

**妖**（）係指低級層次嘅靈異物體，介乎魔同鬼之間，唔可以進入神氐嘅國度，只能夠喺人間活動同修練嘅精靈鬼怪。佢哋多數係動物死後嘅精元，喺機緣巧合之下得到仙氣而變成；又或者係一啲物件吸收咗長年累月嘅日月精華，累積咗一縷精元而成為妖精。佢哋多會施展一啲大小法術，視乎修練嘅程度而定。

妖精當中，有啲得到神氐嘅感化，積極咁渡上千年萬年嚟潛心修練，最終能夠得道成仙，進入極樂；但係有啲妖精則淨係鐘意喺人間搞搞震整蠱人，鍾意將人間搞到天翻地覆，有啲重衰到淪為俾惡魔級鬼怪差遣，助紂為虐，務求令到人類雞犬不寧為最終嘅目的。

## 傳說
人間嘅妖有好多傳說，喺日本更加係數之不盡，用佢作為漫畫而出名嘅有《鬼太郎》。

**「狸貓」**
:日本妖精當中，以「狸貓」最為日本人所鍾愛，佢哋本來係狸類嘅動物，機緣之下得到仙氣而變成妖精；佢哋靠一塊樹葉就可以變呢變路，真係天馬行空乜都得咁滯。搞到當今嘅日本動畫大師高畑勳都要將佢發揚光大，拍攝咗一輯動畫叫做《百變狸貓》，片中嘅一班狸貓團結合力來排除萬難，好鬼正面，因此**狸貓**更受大家所鍾意。

**「狐妖」**
:其實喺日本抑或中國，妖精嘅傳說都可以話好多好多，當中最鍾意搞鬼最出名嘅可謂「狐狸精」嘞，佢哋鍾意喺夜晚勾引嗰啲喺森林中迷路嘅男人，吸盡佢哋嘅精元，用嚟補充妖精所需要嘅元氣。有一本流傳咗好耐嘅中國民間傳說，由蒲松齡所撰寫嘅《聊齋誌異》，就將狐狸精嘅所作所為描繪得淋漓盡至。其它以狐妖作為題材嘅書籍更加係多不勝數。
:香港都曾經傳過話有狐妖喺市區作怪，曾幾何時喺中區某商業大廈地下嘅雲石外牆上就現出過幾個狐狸頭嘅紋理圖案，睇到嘅人都覺得好詭異，再加上啲傳媒廣泛報導同埋渲染，繪形繪聲咁，使到單嘢愈吹愈勁，成為城市中一時無兩嘅靈異頭條。

**「蛇精」**
:蛇類成精亦都係中國民間傳說嘅熱門。蛇精都好鍾意用美色嚟迷惑男人，吸取佢哋嘅陽氣精元嚟強大自己嘅法力，達到魔嘅境界。
:蛇不嬲都俾人冷酷無情嘅感覺，詭異嘅眼仔加埋吐吓吐吓嘅分叉脷，絕大多數人都覺得蛇只會係醜陋邪惡，冇乜可愛美麗嘅地方，但係原來蛇一旦成咗精，竟然會變成好似天仙下凡咁靚嘅美女，令到凡間嘅傻仔神魂顛倒，都真係可以反映到世界上有好多事都有可能係佛口蛇心，體現咗外表同個心相反嘅一大諷刺。
:但係若果話所有妖精都係壞蛋冇好嘢，又似乎有啲不公平咁，因此有文學家就為妖精創作出一段段整到好鬼凄美嘅人鬼愛情故事。用凄美嘅人鬼戀做題材嘅作品，最有名嘅梗係要數《白蛇傳》啦，許仙同白素素（白蛇精化身）嘅愛情故事都不知迷倒過幾多人嘅心靈，重被公認為文學藝術上嘅一大名著添。

**「樹妖」**
:大樹林立嘅森林往往俾人有啲陰森可怖嘅感覺，尤其是喺夜晚行入去濃密嘅樹叢裏面，風一吹過就好似俾很多會郁嘅樹木包圍咁，因為咁民間流傳關於樹妖嘅傳說都有好多，有啲甚至講到真嘅一樣。
:1987年，香港有一套叫《倩女幽魂》（出自蒲松齡所撰寫嘅《聊齋誌異》）嘅古裝電影，故事主要係講述男書生同女鬼嘅愛情故事，但係當中郤有關於樹妖嘅描繪。故仔裏面，一個名叫寧采臣嘅戇直書生喺荒山嘅森林裏面迷鬼咗路，居然俾佢遇到鬼魂聶小倩，重迷惑咗佢。而聶小倩呢隻鬼魂就係由一棵俾眾鬼尊稱為姥姥嘅樹妖所控制。因為樹妖姥姥要增強法力同埋要定時補充精氣，於是經常差遣聶小倩同埋其它小鬼去將啲精壯男子勾引到佢座下，然後將啲男人嘅精元吸乾。
:最初嘅電影版本係由已經仙逝咗嘅歌影巨星張國榮同埋當時嘅影壇玉女王祖賢拍檔合演。後來因太受大眾歡迎，所以電視台就將佢拍成電視連續劇，重搵咗靚仔歌影紅星陳曉東飾演寧采臣添。

**「石敢當」**
:關於石敢當嘅傳說有好多，而家最人所週知同埋聽過嘅，應該係呢個「泰山石敢當」。
:不過講到物件成精呢回事，「石敢當」原來都有咁樣樣嘅得意傳說：石敢當原本係山上嘅一塊巨型石頭，村民見到舊石咁鬼大，覺得佢有幫條村阻擋邪魔煞氣嘅氣勢，於是就喺塊石上面雕刻上「石敢當」三個字，當係一個稱呼咁啦，但係嚿大石因為長年咁吸收日月精華，之後竟然成咗精，重識行識走識講嘢。最初佢唔識好壞就俾惡魔梭擺咗，叫佢將路經嘅人磧死，咁啲惡魔就可以吸納死人嘅靈魂精元，後來嚿大石精受到仙人嘅點化，潛心修道，重幫人類擋晒啲惡魔邪神嘅騷擾，最後就修正果，得道成仙嘞。
:姑勿論啲傳說係點嚟嘅，佢嘅用途係用嚟鎮煞擋邪呢個就人人都知；從古時開始，啲人已經將石雕嘅石敢當放喺屋企或者庭園裏面，用嚟鎮妖降魔，最緊要係保護到家宅嘅安寧啫。

其實妖嘅種類數都數唔晒，以上只係舉出其中嘅幾種啫，每一種妖都有佢哋自己嘅故事，有興趣可以自行去參考有關嘅書籍或者相關嘅網站。

## 引申
妖，有令人迷惑，鬼怪異類嘅感覺，因此亦引申出一啲形容詞彙，好似：

**「人妖」**
:即係明明係男性，郤鐘意裝扮成女性咁，有啲甚至將上半身嘅性徵用整形嚟突出，但係下半身就重保有原本嘅性徵，呢類人嚟講都被統稱為「人妖」。若果要計算人妖數目同地區人口嘅比例，咁就肯定係泰國最多。
:注意，呢個詞語只係適用於男性扮成女嘅情況，如果要形容女扮男裝，一般人會用「男人婆」，呢個係暫時唯一嘅中文形容詞，但係就唔多唔少有唔係幾尊重嘅感覺，因為咁有人就索性以「ＴＢ」作為對鐘意女扮男裝嘅人嘅稱呼（ＴＢ，即係 Tom Boy 嘅英語縮寫），雖然都重係有唔尊重嘅感覺，但係就已經成為俾廣大嘅人所接受同採用，因為感覺上比較有文化啦話晒用英文，同埋冇咁礙耳。

**「小妖精」**
:呢個詞語通常用嚟形容嗰啲好鬼得人喜愛，好識得討人歡心嘅女仔。唔一定係話差嘅意思，相反有好多女仔都好鐘意俾人咁樣叫法，可以得到啲男人鐘意，梗係可愛動人啦，點都唔會係差啩。當然嗰啲俾「小妖精」迷惑嘅丈夫，佢哋屋企嘅老婆絕對唔會認為「小妖精」係可愛囉。

**「妖艷」／「妖媚」／「妖冶」**
:形容一啲人打扮到好鬼花姿招展，面上好多嘅化粧，將個樣整到邪邪哋咁，好似要迷惑眾生咁嘅款，就可以哩詐詞語去形容佢。
:妖艷嘅打扮曾經喺七八十年代瘋魔過全球。當時喺香港就有兩位已經仙逝嘅歌手曾經以妖艷打扮及舞蹈而聞名；佢哋試過同台大鬥妖艷舞蹈而成為佳話，佢哋就係：被稱為妖冶鼻祖嘅星級男歌手羅文，同埋走妖艷路線而紅透半邊天嘅星級天后梅艷芳。要數當時喺國外出名嘅妖艷歌手就有：曾經瘋魔一時嘅男歌手佐治童子（Boy George），而喺日本方面嘅代表則有澤田研二，就連香港嘅名藝人鄭少秋當時亦跟佢風同埋改篇佢嘅歌嚟唱。

**「妖言惑眾」**
:係話某人講咗啲迷惑群眾，用嚟達到某啲目的或者利益嘅說話。呢啲話就好似妖精嘅詛咒咁，啲人好易就相信同埋跟隨嚟到成就一啲結果，而且多數係壞嘅結果。舉個例咁講：一條村裏面突然落咗一連幾日嘅豪雨，引發山泥傾瀉、嚴重水浸等大災難，咁有人出嚟話呢啲係觸怒神靈嘅天遣，要民眾籌集金錢嚟舉行祭天大典，先可以平息災難；表面話就話係祭神，實際上就係借人心惶惶嚟搜括金錢，呢種做法就可以稱為「**妖言惑眾**」。

**「妖道」**
:修道嘅人，難免當中會有人行差踏錯走咗去邪途，用茅山法術嚟來作惡，或者假借道學嘅名義嚟騙取金錢同埋利益，啲人就會叫佢做「**妖道**」。呢個詞語多數出現喺啲民間小說嘅故事之中。

## 「妖」嘅借用字
「妖」字，係粵語助語詞「吆」嘅借代字http://www.zdic.net/z/16/yy/5406.htm，以表達唔滿意嘅情緒。而「吆」呢個字，晌好多古籍上已經有。
武田信玄

**武田信玄**（、大永元年十一月初三—元龜4年四月十二、拚音：、羅馬字：Takeda Shingen）係日本戰國時代甲斐國嘅大名。佢阿爸係武田信虎，阿媽係大井信達嘅女大井之方。佢細個嗰陣嘅名係**太郎**，元服之後改名為**晴信**，後來改名為**信玄**。由於佢無論喺軍事或政治上都有出色嘅判斷，後世稱佢為**甲斐之虎**。

## 少年時期
佢係甲斐國出世，幼名太郎，當佢進行元服後，改名為晴信，不過佢嘅阿爸信虎唔重視佢，佢比較睇實信玄的細路武田信繁，激發佢對父親嘅不滿。終於喺1541年佢終於同家老板垣信方同埋甘利虎泰推翻阿爸，信虎被迫出走到駿河國嘅今川家，佢要係嗰度過啲隱居嘅生活。據講嘅理由係佢實行暴政，受唔到人民歡迎。

## 信濃攻略
喺將信虎趕出甲州後，後玄開始調整佢嘅軍事計劃，佢率先利用高遠賴繼，迫佢叛變，然後聯手將諏訪氏消滅，其後將附近嘅小勢力相繼消滅，不過喺面對猛將村上義清下，曾令信玄輸過兩次，令信玄損失不少大將，好在真田幸隆決意幫信玄之下，利用計仔奪得砥石城，取得優勢。終於1553年迫到義清放棄葛尾城，以後要靠長尾景虎嘅力量反抗信玄。

## 川中島合戰
自從村上義清向長尾景虎（後來嘅上杉謙信）要求幫手，根據甲陽軍鑑記載，長尾（上杉）同武田軍在川中島交過五次手，當中以第四次川中島之戰最為出名，兩軍總大將喺呢場戰爭見過面，而且仲短兵相接，但自從上杉軍喺第五次川中島之戰後，由於要應付內亂，所以冇再入侵武田的領地。

## 信玄嘅晚年
信玄改攻上野國嘅箕輪城，之後守將長野業正曾六次打低信玄嘅軍隊。不過1561年業正死咗，由佢個仔長野業盛繼承，1566年終於攻陷箕輪城。其後信玄因應今川氏真嘅支援，到達駿府城，但係因為德川同北條聯軍軍力龐大，最終令信玄撤退。冇耐，武田、今川同北條三國之間同盟瓦解，令到信玄有理由進攻駿府，先搞掂今川氏真後，再同時對北條進攻，軍隊曾經一度包圍小田原城，不過信玄取消包圍，喺三増峠大勝北條軍，不過佢察覺德川家康有意東征，喺攻略北條唔成後，加上喺北條氏康死後，決意與北條同盟，決定向西進攻，佢嘅目的係上洛，加上佢同足利義昭等勢力形成咗信長包圍網，而且義昭不斷催促下，決定派遣大量兵馬出征，1572年12月，喺三方原大敗德川軍，史稱三方原之戰，但係佢喺第二年因為病發嘅關係，軍部向西返回，最終佢喺信濃國伊那郡國館途中病死，死因係肺癆。死後由勝賴繼承家督。

## 人物
*「其疾如風　其徐如林　侵掠如火　不動如山」一般稱為風林火山，佢係最能代表武田軍嘅象徵，當信玄讀咗孫子兵法後，決定以這一句作為代表。
*家中設有甲州法度之次第，以使統治領地。
*內政能力非常高，積極開發金山，就算信玄領土喺內容，都嘗試同南蠻貿易，引入南蠻技術。
## 家臣同一門
***武田四天王**：板垣信方、甘利虎泰、飯富虎昌、小山田昌辰 

***武田四名臣**：馬場信房、内藤昌豐、高坂昌信、山縣昌景 

***武田二十四將**：飯富虎昌、横田高松、板垣信方、土屋昌次、甘利虎泰、小幡虎盛、山縣昌景、秋山信友、穴山信君、真田幸隆、馬場信房、原昌胤、武田信繁、武田信廉、小幡昌盛、一條信龍、真田信綱、多田滿賴、小山田信茂、内藤昌豐、三枝守友、高坂昌信、原虎胤、山本勘助。（有唔同講法）

### 妻妾
*正室：上杉朝興之女、三條夫人
*側室：諏訪御料人、油川夫人、禰津夫人

### 子女
*大仔：武田義信
*二男：海野信親
*三男：西保信之
*大女：黃梅院--北條氏政
*二女：見性院
*三女：武田真理
*四男：武田勝賴
*五男：仁科盛信
*四女：桃由童女
*六男：葛山信貞
*五女：武田菊姬
*六女：武田松姬
*七男：安田信清

## 書藉
*甲陽軍鑑

## 登場作品

*電影影武者
*小說版武田信玄（新田次郎著）
*大河劇武田信玄
主教

**主敎**（Bishop）係高級嘅神職人員。主敎英文 Bishop 呢個詞源自希臘文「episkopos」，即「epi 由上往下」及「skopos 觀察者」，意為「監督」（overseer）。依據早期敎會嘅傳統，祝聖主敎即係代表授予聖職聖事嘅圓滿性。主敎即係藉著聖神受祝聖為敎會裏面嘅牧人同管理者，亦係敎義嘅導師同聖職敬禮嘅司祭。喺一般基督宗敎主流教會，就係指耶穌基督派遣宗徒繼續實行佢嘅使命，到咗第一世紀末、第二世紀初就形成咗主敎嘅制度。

## 天主敎會
主敎係天主敎會嘅高級聖職人員，由敎宗任命。教宗技術上亦係一個主教。

**[[總主敎]]**（英文：archbishop），指總教區嘅主敎。

**[[輔理主敎]]**（英文：auxiliary bishop），指冇繼承權而輔佐敎區主教嘅主敎。

**[[助理主敎]]**（英文：coadjutor bishop），指有繼承權而輔佐敎區主敎嘅主敎。

## 聖公會
聖公會主敎以前譯做會督。係聖公會三品聖職最高級嘅聖品人。通常分為以下等級：

**[[主教長]]**（英文：primate），係主教級裏最高級，但響三品聖職到，屬於主教一級；

**[[大主敎]]**（英文：archbishop）比主教長低一級，但喺三品聖職到，都屬於主敎一級，擔任敎省嘅首長；

**教區主敎**（英文：diocese bishop）比大主教低一級，喺敎區裏面選出，擔任敎區嘅首長；

**[[副主敎]]**（英文：vice bishop）比主教低一級，係教區主教嘅全職助理，響三品聖職到，副主教係主教一級，有一啲副主教喺教區內其中嘅分區主教，或者受教區主敎按立嘅教區副主教；

**榮休大主教**，係一名已退休嘅教省大主教；如鄺廣傑而家係香港聖公會榮休大主教。

## 參考
* 台灣光啟出版社出版‧輔仁神大學神學院‧神學著作編譯會主編之《外語漢語神學詞語彙編》。
安道爾

**安道爾**（；加泰隆尼亞文：**Andorra**）係西南歐一個非常細嘅內陸公國，位於庇里牛斯山脈東部，同法國同西班牙毗鄰，係世界上唯一重有封建制度嘅國。旅遊業相當發達，亦係避稅天堂。

## 意含
安道爾（Andorra‎）源自納瓦拉嘅andurrial，意思係覆蓋灌木嘅土地（shrub-covered land‎）。

## 歷史
傳說查理曼大帝為咗回報安道爾人同摩爾人作戰，頒布特許狀，喺安道爾設立教區，命烏格爾嘅伯爵擔任主教一職。11世紀烏格爾主教同法國開始爭論安道爾嘅主權問題。

1278年雙方達成協議，安道爾由法國富瓦伯爵同西班牙烏格爾主教兩方一齊擁有主權（協議入面嘅範圍係今日安道爾政治同國土嘅雛型），後來富瓦伯爵擁有嘅主權轉到納瓦拉國王手中，法王亨利四世喺1607年下令法國國家元首同烏格爾主教同時擁有安道爾嘅主權。

1933年法國因為世界經濟大蕭條導致社會動盪，佔領安道爾。1934年7月12號，一個俄羅斯冒險家 Boris Skossyreff‎ 喺烏格爾同大眾宣佈，佢擁有安道爾嘅主權，同時又向烏格爾主教宣戰。但係佢喺幾日之後即係7月20號被西班牙當局逮捕，並即刻被驅逐出境。1936至1940年，法國因為西班牙內戰而派兵駐守安道爾。

二戰期間，安道爾維持中立，成為維希法國同西班牙之間嘅走私重鎮。

安道爾長時間與世隔絕，只係保持對法國同西班牙嘅關係。近年嚟安道爾致力改善交通同通訊，又大力發展旅遊業。1993年，安道爾舉行公投，通過安道爾憲法，並且成為聯合國嘅成員。

## 政治
安道爾嘅憲法喺1993年生效，憲法定明安道爾係一個君主立憲制國家，國家元首有兩個，稱為大公，分別係法國總統（現任：馬克龍）同西班牙加泰隆尼亞嘅羅馬天主教主教（現任：胡安·恩里克·維維斯·西西里亞），大公為虛位職。

立法就由議會負責，議會設有28個席位，一半由全國性選舉選出，另一半就由各區選出。政府係由議會多數黨組成。

安道爾嘅國防由法國同西班牙負責。

## 政區
安道爾分為七個教區（parish）：
* 安道爾城 
* 卡尼略 
* 恩坎普 
* 萊塞斯卡爾德-恩戈爾達 
* 馬薩納 
* 奧爾迪諾 
* 聖胡利婭-德洛里亞

## 地理

安道爾位於庇里牛斯山東部，境內係山地，平均海拔係1,996米，最高點係科梅佩特羅薩，海拔2,946米。成個國被三條Y形嘅狹谷分割，喺呢度有兩條河會合，成為瓦利拉河流向西班牙。氣候同鄰近地區，都係屬於溫帶氣候，但因境內地勢影響，夏天涼爽，而冬天降雪量較多。

## 經濟
旅遊業佔GDP嘅80%，係安道爾經濟嘅主要來源。每年有大概九百萬人因免稅同冬夏兩季嘅度假設施而去安道爾旅遊。近來由於法國同西班牙喺自己境內實施經濟改革，令安道爾失去一啲免稅嘅優勢。

作為免稅天堂，安道爾嘅金融業亦都好重要。由於國內只係有2%嘅土地可耕種的關係，農產品大多數係喺國外進口；畜牧業以羊為主；工業產品主要有煙同傢具。

安道爾並唔係歐盟成員國，但係佢哋之間有特殊關係（歐盟對安道爾出口嘅產品實施0關稅）。

安道爾本身冇通貨，1991年之前用法國法郎同西班牙比塞塔，之後用歐元。同歐盟內嘅小國唔同，安道爾唔可以自製歐元。但由2004年10月起安道爾同歐盟達成協議，安道爾可以鑄造自己嘅歐元。

自然資源有水力發電、礦泉水、木材、鐵礦銅鉛等。

## 人口
奇怪嘅係，安道爾只有33%嘅人口係安道爾人，外國僑民以西班牙人為主（佔43%），另外重有葡萄牙人（11%）同法國人（7%）等。

## 文化
官方語言係加泰羅尼亞文，同西班牙加泰羅尼亞省一樣。加文亦都係法西葡三國官方語言。

## 出面網頁

* 
* 
* 
* 
* 
* 
*
神父

**神父**（指關係上係屬靈嘅父），又叫**司鐸**（指職務上係履行鐸職），係羅馬天主教同東正教嘅職位。千百年來只有男修士先可以晉升呢個職位。天主教嘅拉丁禮教會神父成世唔可以結婚，而東正教嘅神父可以喺晉鐸之前結婚，但係主教只係可以喺獨身者入面揀。

近年有天主教改革派人物曾經提議容許由女性擔任神父，但係俾教會嘅保守派拒絕。

要注意嘅係修女並唔等於神父，亦唔係羅馬天主教嘅宗教職位之一。

## 工作
神父除咗要主持彌撒同婚禮外，幫垂危者禱告、告解甚至驅魔等等都係神父嘅職務。

## 成為神父嘅方法
要成為神父首先要接受聖水洗禮，然後再去神學院讀神學。讀完之後亦要喺堂區實習一年先至可以成為神父。

晉升神父嘅儀式一般稱為*晉鐸*，必須由主教主持晉鐸儀式。晉鐸（聖秩）亦都係七大聖事之一。

## 種類
神父有兩種：服務教區嘅同屬於修會嘅。

## 睇埋
* 牧師
* 長老 (基督教)
教區

**教區**係基督宗教入面嘅天主教、東正教同聖公會所劃分嘅行政區域，比教省/總教區低級，但高於牧區/堂區。一個教區 (或同級組織)設一主教。
斯洛伐克

**斯洛伐克**（*Slovensko*），官名**斯洛伐克共和國**（*Slovenská republika*），係中歐一內陸國，西北面係捷克，北面係波蘭，東面係烏克蘭，南面係匈牙利，西南面係奧地利。由2004年3月29號起正式成為北大西洋公約組織成員國，2004年5月1號起成為歐洲聯盟成員國。

## 史
最初喺斯洛伐克定居嘅係凱爾特人，前5世紀開始佢哋被屬於日耳曼人嘅部落排擠。從1世紀到5世紀係羅馬人同日耳曼人嘅邊界，發生好多次邊界戰爭。500年左右斯拉夫人嘅祖先嚟到呢度。7世紀中斯洛伐克係薩莫王國嘅中心。8世紀出現咗尼特拉公國，833年成為大摩拉維亞嘅中心。11世紀成為匈牙利王國一部份，1526年跟匈牙利由奧地利君主管轄，因此1867年成為奧匈帝國一部份。16世紀同17世紀當鄂圖曼帝國佔領東南歐大部份地區嘅時候，匈牙利王國嘅實際組成部份只有而家嘅斯洛伐克。

第一次世界大戰之後，奧匈帝國崩潰，1918年斯洛伐克同捷克一齊組成捷克斯洛伐克，佢亦包括而家嘅匈牙利，呢啲地區嘅主要居民係匈牙利人，而家匈牙利境內都有部分講斯洛伐克文嘅地區。第二次世界大戰期間（1938年-1945年），斯洛伐克曾經獲得「獨立」（實際上係當時被納粹德國控制住嘅一個衛星國）。戰後又重新同捷克合併，並且成為一個社會主義國家。由1969年開始，斯洛伐克成為捷克斯洛伐克社會主義共和國嘅一個聯盟共和國之一。1989年，捷克斯洛伐克嘅政局開始發生變化，捷克共產黨失去執政地位，之後，斯洛伐克嘅分離日益明顯，喺1992年，透過全民公決，捷克同斯洛伐克宣佈解體，1993年1月1號斯洛伐克宣佈成為一個獨立嘅國家。

2003年5月17至18號斯洛伐克舉行全民公投，92.45%嘅公民支持加入歐洲聯盟。420萬選民中只有52.15%嘅人參加咗今次投票。2004年3月29號斯洛伐克加入北約，又喺2004年5月1號加入歐洲聯盟。

2004年4月3號舉行嘅總統選舉中喺首輪選舉中冇任何一個候選人獲得需要嘅50%選票，喺第二輪選舉入面，伊萬·加什帕羅維奇獲得60%嘅選票，當選總統。喺2004年舉行嘅歐洲議會選舉入面，只有16.66%嘅選民有去投票。

2006年6月17號，新一屆國民議會嘅選舉結果揭曉，方向黨獲得29.14%嘅選票，成為議會第一大黨。斯洛伐克民主基督教同盟就獲得18.35%嘅選票；之後係斯洛伐克民族黨，獲得11.73%嘅選票。7月4號，斯洛伐克總統加什帕羅維奇正式任命方向黨主席菲喬做新政府嘅總理。方向黨同斯洛伐克民族黨同埋爭取民主斯洛伐克運動組成聯合政府。

### 名嘅由來
斯洛伐克作為今日呢個地區嘅稱呼首次有證可考嘅係喺15世紀。16世紀嘅時候呢個稱呼成日被使用。而斯拉夫人喺5世紀嘅時候就已經喺呢度定居，由9世紀開始佢就叫自己做斯拉夫人，因此呢個名有可能係喺15世紀之前就已經被使用。

## 政治
斯洛伐克嘅國家首腦係國家總統，由國民直接選舉，任期係五年。而政府首腦就係首相，擁有最大嘅行政權利，佢一般都係議會入面最強黨或者最強嘅政治聯合嘅首領，由總統任命。內閣嘅其他成員由首相提名，總統任命。

斯洛伐克嘅最高立法機關係一個一院制嘅議會──斯洛伐克共和國國家議會（Národná Rada Slovenskej Republiky），總共有150個議員，佢哋嘅任期係四年，由國民按比例選出。斯洛伐克嘅最高法院係憲法法院（Ústavný súd），決定涉及憲法嘅訴訟。佢嘅13個成員係由總統喺一份由議會提交嘅名單入面指派。

### 行政區劃

斯洛伐克分做8個「州」（kraj），每個州以佢嘅首府命名，州下面再分做「區」（okres）。

## 參考

## 出面網頁

*  
* Prezident Slovenskej republiky 斯洛伐克總統府
* Ministerstvo zahraničných vecí a európskych záležitostí SR 斯洛伐克外交部
* Slovakia.com | Come to Slovakia
* Slovensko | Európska únia，歐洲聯盟 
* 
* 
* 
* 
* 
*
布拉迪斯拉發

**布拉迪斯拉發**（**Bratislava**）係斯洛伐克首都，亦係該國最大嘅城市，面積大約367平方公里，人口大約46萬。布拉迪斯拉發鄰近多瑙河畔，位於斯洛伐克、奧地利同匈牙利嘅接壤處。布拉迪斯拉發離維也納只有60公里，搭火車去維也納，只係需要一個鐘頭左右。

布拉迪斯拉發係斯洛伐克共和國嘅政治中心，總統府、國會同政府都係喺呢度，亦都係文化中心，呢度有大學、博物館同歌劇院。

## 名勝
* 布拉迪斯拉發故宮：建於公元10世紀，喺15世紀中葉改為堡壘，16世記中葉改建為文藝復興式宮殿。1811年毀於大火，二十世紀中葉重建。 
* 布拉迪斯拉發古城

## 參考
弦樂器

**弦樂器**係指震條弦而發聲嘅樂器。

弦樂器又分三大類：

*擊弦樂器：又叫做打弦樂器，即係用琴竹或者其他嘢打條弦而發聲嘅樂器。好似鋼琴。
*撥弦樂器：即係用撥或者手彈條弦而發聲嘅樂器。可以分擺嚮處彈或者拎住嚟彈。擺嚮處彈嘅有豎琴、古琴。拎住嚟彈嘅有結他。
*弓弦樂器：即係用支弓拉條弦而發聲嘅樂器。好似小提琴同粵胡。

爾種分類並唔係話某種樂器一定係要某種方法先出到聲，而係話設計上或者正常係咁用；例如小提琴可以彈，但係正常唔會咁做，又或者某啲樂手有時會用弓拉結他，但係正常亦都唔會咁做。
西貢

**西貢**，又叫**西貢市**、**西貢墟**，係香港東邊一個市鎮。因為佢係周邊鄉村嘅中心，所以附近一帶都叫西貢。西貢靠近西貢海，係水上人聚集嘅地方。

西貢出名食海鮮，但係座落喺西貢嘅大多數都係舊樓。

西貢獨特嘅地理環境，令佢成為今日嘅「香港後花園」，但呢個花園喺唔同時期，都發揮住不同嘅貢獻。

## 史
喺抗日戰爭期間，西貢地區高低起伏嘅山巒同埋眾多嘅海灣，掩護住港九獨立大隊嘅游擊戰士，襲擊日軍，拯救香港人。呢個游擊隊喺多次突襲同搶救行動中立下功績。西貢斬竹灣有座「抗日英烈紀念碑」，標誌住西貢居民同抗日歷史之間嘅密切關係，而「港九獨立大隊老游擊戰士聯誼會」嘅成立，亦都確定咗西貢抗日老戰士嘅貢獻。正因為咁，西貢成為研究香港日治時期歷史嘅一個重要地點。

西貢係個都市同郊區共存嘅社區，但都市化對西貢傳統居民就產生咗好大嘅衝擊。隨著1960年代香港漁、農業日漸衰落，好多年青嘅村民搬咗出市區，甚至國外生活，好多村落都只淨低一啲老人家，同一啲由市區搬入嚟嘅租客。不過移民外國嘅同喺市區搵食嘅村民都同留返喺村入面住嘅親人，保持住緊密嘅聯繫，每逢喜慶、節日同神誕活動都會返嚟參與慶祝活動。因為咁，喺西貢地區傳統嘅地方文化仍然發揮住重要嘅凝聚力量，並且具有連繫城鄉嘅作用。

## 睇埋
*西貢半島
*西貢區

## 出面網頁
*西貢旅遊網
奧地利

（，），官名（，），舊時叫，係一個喺歐洲中部嘅內陸國。同奧地利接壤嘅，西面有列支敦士登同瑞士，南面有意大利同斯洛文尼亞，東面有匈牙利同斯洛伐克，同埋北面有德國同捷克。

## 歷史

奧地利曾先後畀羅馬人、匈奴人、倫巴第人、東哥德人、巴伐利亞人同法蘭克人佔領。喺10至13世紀，奧地利由巴本堡王朝統治。從此之後，哈布斯堡王朝就一直統治奧地利到20世紀。

1806年，神聖羅馬帝國解體，而喺事件發生前兩年，法蘭西一世（即神聖羅馬帝國嘅法蘭西二世皇帝）宣佈自己係奧地利帝國嘅皇帝，統治範圍係以奧地利為中心，哈布斯堡王朝世襲領地。1867年，為咗化解普奧戰爭失利對帝國嘅衝擊，奧地利帝國又變為二元君主國──奧匈帝國，直到第一次世界大戰爆發。戰敗後嘅奧匈帝國被分割，其中嘅一部分就形成咗而家嘅奧地利共和國。1938年，納粹德國強行吞併奧地利，並且將奧地利拖入第二次世界大戰。

二戰完咗之後，盟軍繼續佔領奧地利直到1955年。喺宣佈永久中立之後，佔領軍撤軍，奧地利獲得獨立。1989年，東歐共產主義政權解體之後，奧地利逐漸參與更多嘅歐洲一體化進程。奧地利喺1995年加入歐盟，又喺1999年加入歐元體系。

## 政治

總統係奧地利嘅一國元首，由每6年全民選舉選出。總統負責提名總理，總理人選通常都係議會入面最大黨派領袖。奧地利議會由兩院組成，分別係由64個州代表構成嘅聯邦院（Bundesrat）同埋由183名喺直接選舉選出嘅議員構成嘅國民院（Nationalrat）。國民院負責制定法律，主持新政府嘅就職儀式，通過不信任表決罷免聯邦政府同埋佢嘅成員。聯邦院就代表各個州嘅利益，有權將國民院通過嘅法案駁回，但係如果國民院堅持原法案，聯邦院就冇權再次否決。

喺社會民主黨佔據議會多數30年之後，2000年2月，保守嘅人民黨同右翼嘅自由黨組成嘅右翼聯盟取得執政地位。呢件事喺奧地利國內國外都引起強烈嘅反應。奧地利入面爆發大規模嘅抗議浪潮；而歐盟就對新政府採取咗政治制裁措施，奧地利嘅外交陷入孤立。喺9月歐盟取消制裁，奧地利嘅政局同對外關係就逐步恢復正常。2002年9月，由於執政兩黨喺關於政策同領導權嘅爭執加劇，總理沃爾夫岡·許塞爾（人民黨）宣佈提前舉行議會選舉。喺當年11月嘅選舉中人民黨嘅地位獲得鞏固（42.3%選票），而自由黨只係得到10.1%嘅選票。

## 政區



奧地利由9個聯邦州組成，分別係：
 

州下面設市、區同埋鎮（鄉）。

## 地理

奧地利係一個喺歐洲中部嘅內陸國。地勢西高東低，阿爾卑斯山貫穿奧地利嘅西部同南部，呢樣嘢令到奧地利成為著名嘅冬季運動勝地。山地佔全國面積嘅70%。山脤南北兩邊係石灰岩帶，而中間就係結晶岩帶。最高峰係大格洛克納山Grossglockner，海拔達3798米。東北部係維也納盆地，東南部同北部就係丘陵地型同高原。多瑙河流經東北部，喺境內長350公里。南部有穆爾河同德拉瓦河，而西部就有因河同薩爾察赫河等。奧地利大部分地區處於溫帶海洋性氣候同溫帶大陸性氣候過渡區入面，氣候溫和，夏天涼爽，冬天就凍。

首都係座落喺多瑙河邊嘅維也納。其它主要城市包括薩爾斯堡、因斯布魯克、格拉茨同林斯等等。

## 經濟

奧地利嘅市場經濟發達，人民生活水平較高。同時奧地利嘅工農業都比較發達。工業主要有冶金、機械、石油、化工、電器、紡織、木材加工同水力發電等；畜牧業就以養牛同養豬為主。農作物有薯仔、甜菜、小麥同粟米等等。奧地利嘅經濟同其它歐盟國家聯繫緊密，特別係同德國之間。加入歐盟令奧地利直接進入統一嘅歐盟市場，由此帶入更多嘅外資。近年嚟，德國經濟嘅減速同全球經濟嘅不景氣亦影響到奧地利。2001年奧地利嘅經濟增長率只係1.2%。

## 人口

奧地利絕大多數人都係奧地利裔，屬歐羅巴人種，大部份係阿爾卑斯類型，其餘大約10%嘅奧地利人口就係非奧地利裔。呢啲人多數都嚟黎自周邊地區，特別係東歐國家。另外有大約1萬8千個斯洛文尼亞族人喺克恩頓州同施蒂利亞州定居。地處歐洲三大族（日耳曼、斯拉夫、拉丁）嘅交匯處，奧地利人主要係由屬於日耳曼部落群嘅阿勒曼尼人、巴伐利亞人同法蘭克人結合而成，並且有馬扎兒人、匈奴人、斯拉夫人以及羅馬化嘅土著居民嘅成分。佢哋雖然同德意志人喺族源同語言上有唔少近似嘅地方，但係就有自己獨特嘅民族形成過程。

奧地利嘅官方語言係德文，德意志話嘅多種方言（下阿勒曼尼方言、中巴伐利亞方言、下巴伐利亞方言），同書面語差別較大。奧地利德文同德式德文亦都有一啲區別。

超過四分之三嘅奧地利人信奉羅馬天主教，有6%係基督新教中嘅加爾文派。其他主要宗教包括伊斯蘭教同基督教新教。猶太人曾經大量喺奧地利居住，1930年嘅時候人口超過十萬人，但後來受第二次世界大戰嘅影響，數量劇減，現時人口有大約1-2萬，但係有上升嘅趨勢。

## 文化

奧地利出產過好多著名嘅作曲家，例如莫札特、舒伯特、布魯克納、老約翰·施特勞斯、小約翰·施特勞斯、馬勒、勛伯格、維博恩、博格等。其他著名嘅奧地利人包括物理學家玻耳茲曼、薛丁格，哲學家維根斯坦、哥德爾，精神分析學家佛洛伊德，詩人彼特·魯塞格爾（Peter Rosegger）同埋畫家古斯塔夫·克裡姆特（Gustav Klimt）等等。

## 參考

## 出面網頁

* 
* Österreich | Europäische Union，歐洲聯盟 
* 
* 
* 
* 
* 
*
白羅斯

**白羅斯共和國**（又名：**白俄羅斯共和國**；白羅斯文：**Рэспубліка Беларусь**；俄文：**Республика Беларусь**），簡稱**白羅斯**（又名：**白俄羅斯**；白羅斯文／俄文：**Беларусь**），係歐洲一國，其首都為明斯克。此國前身乃蘇聯加盟共和國之一，叫做白俄羅斯蘇維埃社會主義共和國；响1991年8月25號獨立，同年12月19號改名成現時嗰個。

## 譯名
雖然該國當朝政府訂明其國號嘅中文譯名係「白羅斯共和國」（全稱）及「白羅斯」（簡稱），唔沿用前朝嘅簡稱**白俄羅斯**及**白俄**，但係現時陸港澳台星官府及民間皆較常用到後者，亦好用**白俄羅斯共和國**作其全稱。唔少其他國家官民所用之其他語言譯名，亦有類似情況。

## 地理
白羅斯嘅國土面積有207,600平方公里，同立陶宛、拉脱維亞、波蘭、俄羅斯及烏克蘭接壤。

## 政治
白羅斯係個實行總統制嘅共和國，政府由總統同國會組成。根據1994年憲法所規定，每五年舉行一次總統選舉，響1996年總統任期五年被改為七年一次。

## 經濟

白羅斯喺2020年嘅本地生產總值係602億美金。

## 文化
白羅斯多數人信東正教，亦保留大量蘇聯嘅嘢。
## 參考

## 出面網頁

* 
* 
* 
* 
* 
* 
*
粵語方言分片

粵語係一個語言，分佈喺中國南方廣東、廣西、海南等省份，加埋香港、澳門同東南亞某啲國家。

由於內部地理分佈而造成唔同地方有唔同語言特點，粵語主要有幾個分片，唔同學者有唔同分法，呢度盡量列晒出嚟。

## 分類
喺《漢語方言概要》入面，袁家驊等學者將粵語分爲粵海片、欽廉片、高雷片、四邑片同埋桂南片呢五片。

詹伯慧從粵海片中拆分出莞寶片、香山片兩片。

之後楊煥典、梁振仕、李譜英、劉村漢喺《廣西的漢語方言（稿）》中首次提出勾漏片同邕潯片兩個概念。

李新魁又稱廣東嘅勾漏片爲羅廣片，稱高雷片爲高廉片（高州、廉江）。

《中國語言地圖集》將粵語分爲廣府片、四邑片、高陽片、吳化片、欽廉片、勾漏片、邕潯片呢幾片。

## 粵海片

粵海片（又稱廣府片）：主要分佈喺廣東省珠江三角洲、粵中、粵西南部同部分粵北地區，粵海片係最多人用，最通行、最有代表性同最大影響嘅粵語，以廣州話代表。粵海片亦係粵語嘅代表。

### 廣州話

廣州話又叫「廣府話」，係粵海片兼且係粵語嘅典型代表。因為廣州係廣東地方嘅政治經濟文化中心，所以渠嘅口音一般被當做粵語嘅標準。粵海片入面差異唔大，通常大家可以好順噉傾偈。包括廣州話、香港粵語、韶關白話、湛江白話。香港所用嘅粵語同廣州話極之接近，而湛江白話就同廣州話遠啲。

廣府話本身不斷咁變化發展。1949年前嘅廣州話用詞古雅啲，受北方話嘅影響少。但喺最近幾十年，喺中國大陸嘅「推廣普通話」運動嘅影響下，近20年來廣州人嘅北方話好咗嘅同時，好多地道嘅廣州話詞語喺平時使用中消失。例如今日嘅廣州人已經好少好似20年前咁樣，用「金魚黃」嚟形容「橙色」。甚至喺公共交通工具上，廣州話廣播詞亦生硬咁用粵語嚟讀出北方話嘅詞語——例如會用「站」而唔係粵語嘅「企」，同埋火車上廣播用「晚點」代替「延遲」。亦都產生咗一啲好似「落班」、「落課」等粵語夾埋北方話嘅的混合詞。好多後生仔連「黃犬」、「塘尾」都唔識係乜嚟。

### 港澳粵語

港澳即係香港同澳門，粵語喺呢兩度都係屬於第一交際語言，幾乎係人都識講粵語。

1949年前嘅香港，由於粵、客混居，所以當時嘅香港方言帶有好濃嘅粵客混雜口音（由香港客家話同香港廣府話喺音調同辭彙互相影響下形成）。

### 順德方言
順德有唔少字嘅發音同廣州話唔同，例如：「凹」唔讀[lʌp]而讀[nip]；「食飯」叫「吔[jɑːk]飯」。

## 四邑片

四邑片：主要分佈喺台山、開平、恩平、新會、斗門等縣，以台山話代表。中山古鎮話都係屬於四邑片，四邑話又叫台山話，因為移民關係，喺美洲華人地區好多華僑都識講。

## 高雷片

高雷片：主要分佈喺粵西南湛江市、茂名市所屬各縣同江門市所屬嘅陽江縣同埋陽春縣，雷州半島地區所講嘅語言，所以叫高雷片。不過呢一帶地區除咗粵語，閩語都好多人講，所以呢個分片都幾雜，唯一陽江話可以算係代表。

## 欽廉片

主要分佈於欽廉地區，即係而今欽州、北海、防城港三市。代表口音係合浦中心城市廉州嘅廉州話，湛江近合浦度嘅海話亦屬於廉州話。

內部分有廉州話、靈山話、小江話、六萬山話呢幾種。欽州、防城、北海、東興、靈城、小江鎮城、大寺鎮城等等城市、墟鎮嘅口音，舊時統稱爲欽州白話
，呢度泛稱爲泛欽白。佢等互相之間高度相似，但又同嗰啲主流欽廉片唔同，接近高州音多啲。可能係出於文教抑或係商賈而受廣府口音或者高州府口音累年影響所致。佢等古全濁聲母送氣按廣府式分配，即係平上送去入不送嘅。冇撮口呼亦冇獨立桓韻，韵母同開口（i/ei），流一、效一混埋。聲調接近廣府之但係陰上歸陽上，陽去歸陽平。傳統上就按地理歸於欽廉片，亦有歸作高陽片嘅。

佢等大體有以下特點

：

*古全濁聲母咸凡送埋氣（主要特徵）：大taai6（廉、靈、小江）

*冇撮口呼，遇三合讀後或者中後元音（特徵）：居gu1（廉、靈）geau1（小江）gui1（靈山陸屋）
**欽州白話同開口：居gi1（欽、防）居gei1（北）

*有獨立桓韻，多對應山一合，主元音同或接近遇三合：亂lun6（廉、靈）亂luean6（小江）
**欽州白話冇獨立桓韻，讀同山三開：亂lin6=4（泛欽白）

*見組細音有啲字冇顎化到：欽ham1、嫌him4（廉、靈、泛欽白）

*有邊擦音，多爲心母：思sli1（廉、泛欽白）slooi1（靈）slei1（靈山陸屋）
**小江話冇邊擦音。

*有脷面前鼻音，多爲日母同埋疑母細音：人njan4（廉、靈、小江、泛欽白）

## 勾漏片

分佈最廣嘅一片。舊梧州地區（唔包梧州城區）嘅蒼梧、岑溪、昭平、蒙山、賀縣（即而今賀州）、鍾山、懷集，舊鬱林地區嘅北流、容縣、博白、貴縣（即而今貴港）、桂平、平南，肇慶地區嘅四會、廣寧、德慶、羅定、鬱南、封開、信宜、陽山、連縣、連山等。李新魁又稱廣東嘅勾漏片爲羅廣片。

## 邕潯片

主要散落分佈於西江上游嘅城鎮度，即係南寧、潯州（桂平）、崇左同埋百色。

## 桂南片
梧州同埋平南大安鎮等嘅廣府片、邕潯片、廣西勾漏片等等方言嘅雜稱。有時重包括埋欽廉片。

## 莞寶片

莞寶即係廣東珠江口以東一帶嘅稱呼，主要係指深圳、東莞。香港新界嘅原居民講嘅圍頭話，就屬於莞寶片。而東莞市啲人講嘅莞城話亦係屬於莞寶片，以前有人將圍頭話同莞城話計入粵海片，但有啲學者研究過話無論歷史源頭同語言結構都唔同粵海片，所以後尾就獨立咗出嚟做莞寶片。以前莞寶片代表係莞城話，但圍頭話嘅慢慢多人用過莞城話，所以而家圍頭話變咗莞寶片代表。

## 香山片

香山片：主要分佈喺珠江口西岸中山市、珠海市，香山片代表係石岐話

香山即係中山個舊名，用香山片嘅人唔多，大約有214000人，反而夏威夷華人社區用嘅人重多，香山片喺粵語之中同粵海片差異最小嘅一種，特點係聲調簡化，例如珠海前山話同石岐話咁就只有6種聲調。以前嘅澳門因為係以珠海漁民為主，以前係有「澳門話」呢樣嘢，澳門話都係得6種聲調，同石岐話好似，上聲唔分陰陽，呢啲都係香山片特點，不過近幾百年澳門社會嘅發展同演變，令澳門話已經變到同廣州話一樣，所以已經唔再計入香山片。

### 石岐話
石岐話主要流行喺廣東中山市嘅石岐區以南地區，同廣州話幾似，但又似唔晒。對一啲事物名或者一般用語叫法同廣州話相比有佢獨特嘅一面。中山石岐人可以聽得明廣州話，但廣州人或者香港人就唔一定明石岐話。例如廣州話「瞓覺」，石岐話就叫「寐覺」（寐音係「眯」[mī]）。石岐話形容一個人懶有習語「吃寐屙坐」。廣州話「頭先」，石岐話多數講「近先」（音「緊思」[gern see])、「啱先」。另外石岐話喺口音方面同廣州話亦有啲唔同。

喺1970年代尾後，因為大眾傳媒發達而導致石岐話不斷向廣州話靠攏，好多舊音同辭彙用法都逐漸減少或者冇埋。例如上面講嘅「寐覺」已經冇乜人講，逐漸被「瞓覺」所取代。「下間」（廚房）、「銀錢」（即係元，蚊，「兩個銀錢」即係兩蚊）呢啲老式石岐話新一代中山人已經好少用。

## 粵西
粵西即係廣東西江流域包括肇慶、雲浮，再加埋陽江、茂名、湛江三市。呢區最主要分兩種話，一種係漢語，包括官話、客家話、閩語，重有粵語，另一種係山寨地區嘅少數民族語。

呢區嘅粵語喺粵西十個縣入面有 80% 以上人口用，但呢區嘅粵語入邊個分片而家重拗緊，舊時一直都入粵海片，但《中國語言地圖集》根據全濁聲母嘅分別，就入咗落勾漏片。

## 連出去
* 泛粵大典，可對照粵語唔同片區字音
## 睇埋
* 

## 參考
貝澳

**貝澳**，正名**杯澳**，古名**螺杯澳**，係香港大嶼山南岸一個嘅有人住嘅地方，俟住嶼南道。由老圍、新村、羅屋同埋鹹田等幾條村夾埋。喺歷史文獻之中，叫做**螺杯澳**或**螺盃澳**。

**貝澳泳灘**而家係康樂及文化事務署管理嘅泳灘，有更衣室、沖涼、露營同燒嘢食呢啲設施，泳季重會有救生員當值。

## 名
貝澳個地形好似個螺咁樣，所以佢亦叫做螺杯澳。螺盃澳個名早喺明朝萬曆（1573年 - 1620年）嗰時，喺郭棐嘅《粵大記》已經有記載。

## 史
貝澳發現過新石器時代嘅嘢，即係可能喺幾千年前，已經有新石器時代嘅人喺貝澳住。喺清朝世祖順治十八年（1661年），大嶼山居民因為遷界令而要搬走，復界之後（1669年）先陸續返返嚟住。

貝澳主要分為四條村，包括姓張嘅**老圍**同**鹹田**，同埋姓何嘅**新村**同**羅屋**。每條村都有宗祠同埋社壇，而且有風水林。老圍而家仍然有一邊石砌矮圍牆，用嚟阻擋水浸嗰時嘅洪水。貝澳村民以前一係耕田，再唔係就捉漁。喺河口嗰邊，有座清朝仁宗嘉慶四年（1799年）起嘅天后宮，間廟面對西南方，背山面海，裏頭重有一個銅鐘。喺天后宮附近有洪聖廟嘅遺址。

一九五六年到一九六三年，香港缺食水，香港政府起石壁水塘，開嶼南道、東涌道同大澳道，連貫各地。喺貝澳南部，連到分流嘅山水，全部截住，引去水塘。就係咁樣，搞到田地冇水灌溉。之後，耕田嘅村民唔耕，放晒啲水牛，另謀生計。而家村民大多數做渡假屋同士多生意。

## 地理

貝澳位於大嶼山東南面，喺大嶼山嘅南岸。貝澳東面係芝麻灣，南面係貝澳灣（係一個海灣），西面係長沙，北部係南大嶼郊野公園。貝澳係一個沙咀，幾條河由附近嘅山流入海，或者流入石壁水塘，其中一條河經過梅窩西南嘅山谷流入貝澳灣。海水同河水形成一個又鹹又淡嘅水嘅交界嘅地形同生態，海邊沖積成個螺形嘅海灘。

貝澳對外嘅海灣係貝澳灣。

## 介紹
### 海灘
貝澳海灘設有更衣室、廁所、淋浴、救生員，由康樂及文化事務署管理。海灘裏頭有士多，有賣游水用品、嘢食。因為海灘嘅水分別係嚟自海同埋河，貝澳海灘就喺鹹淡水交界。個海灘嘅水質，每年都會俾環境保護署評做良好（一級）或者 一般（二級），冬天就唔評級。

喺2008年6月26號至6月30號，康樂及文化事務署喺貝澳海灘做過防鯊網維修工程，個灘閂過一排。

因為貝灘海灘面向西南偏南。所以，喺貝澳可以清楚睇倒日落。

### 貝澳營地同燒烤場

喺貝灣海灘入面設有一個公眾同埋免費嘅營地，全年開放畀人露營，由康樂及文化事務署管理。有 52 個露營位，每個營位用木欄間開，地面一般係沙。

貝灣海灘有個免費公眾嘅燒烤場地，畀市民燒嘢食。場地入面有幾十個爐，大部分嘅爐都喺露營位附近。

要露營要到管理處登記先，唔收錢，但係管理處唔提供露營或燒嘢食用具，自己帶嚟或者去鋪頭買。另外，康樂同文化事務署規定都唔可以帶狗入營地，不過，營地時不時都會有流浪狗出入。

### 交通
*新大嶼山巴士：
**1：大澳往返梅窩
**3M：梅窩往返東涌
**4：梅窩往返塘福
**A35：梅窩往返赤鱲角香港國際機場

## 參考
遲發肌肉痛

**遲發肌肉痛**（Delayed onset muscle soreness (DOMS)）係一隻運動之後廿四到七十六小時出現嘅肌肉痛或者唔舒服。通常會持續多兩三日。曾經有段時間認為係乳酸積聚引起，不過，近期理論都係講肌肉伸展運動嗰時，因為肌肉唔習慣個運動量，肌肉纖維有微細損傷。乳酸理論唔成立係因為乳酸會散得好快，根本解釋唔到點睇第二日重會痛。

痛嘅原因到家下都未精確咁知道，某種肌肉收縮可能係痛嘅關鍵。某啲收縮運動，好似行落山咁，可以引致好嚴重嘅遲發肌肉痛。呢類運動要肌肉收縮去負重，令到多啲肌肉細胞受損。

另有人講痛唔係因為肌肉細胞受損，而係肌內強化過程。肌肉響訓練嗰時會加強自己，加多啲肌節增強力量。過程之中細胞會脹，壓住神經血管，引致遲發肌肉痛。

## 遲發肌肉痛訓練
肌肉痛訓練一般都搞到人肌內梗，脹，無力同埋痛。  肌肉痛時再唔停咁用力，會令到肌內脹啲痛啲，加長肌肉痛嘅時間。有一啲科學證據講再多啲訓練，增強過度都唔會有負面反應。 成日響痛之下訓練會搞到人好唔舒服，雖則有啲人會習慣咗。呢個情況之下訓練後果，以及肌肉痛，休息同肌肉增大三者之間嘅關係係好有爭議。有啲話長期肌肉痛會令到肌肉增長，而有啲就話咁係過度訓練，引致停滯無發展。

## 減輕痛楚
# **慢慢拉筋**。運動之前做熱身運動，等肌肉準備好。同埋做完運動後，要做返啲拉筋。拉嗰時要拉得有少少唔舒服，定十到卅秒。新人嘅話，做唔多過十秒。前後拉筋係唔係保護肌肉來防止肌肉痛，而係會減輕 運動之後肌肉痛。
# 若果真係好痛，可以用止痛藥，例如阿士匹靈同ibuprofen。阿士匹靈可以令到身體放多啲維他命C去造某啲締結組織同骨。如果唔夠維他命C，會加長好返時間，同埋加重遲發肌肉痛病徵。

## 註

## 出面網頁
* 'Early events in stretch-induced muscle damage' 
* Delayed onset muscle soreness (D.O.M.S.) - Pain after exercise
* Delayed-onset muscle soreness - Work out now, pay later?
* Delayed onset muscle soreness exercises - How to avoid delayed onset muscle soreness (the dreaded DOMS)
大埔滘站

**大埔滘車站**，又叫**大埔滘火車站**，初時叫**大埔車站**，係響香港新界大埔滘已經拆咗嘅火車站。當時係九廣鐵路英段響大學火車站同大埔墟火車站之間，響大埔滘河口，對住大埔海。當時火車站係連住街渡碼頭，有街渡送人去大埔海附近唔同村落。

後來道路交通發達，街渡無咁大需求。咁就響火車電氣化嗰時，廢咗個火車站。到後來連個站都拆埋，變咗做員工宿舍。

## 拄料

類:香港拆咗嘅建築物
巴斯人

**巴斯人**（或）係印度信瑣羅亞斯德教嘅波斯人。佢哋嘅祖先響回敎擴張時走難到印度，有成千年歷史。

佢哋響英國統治時期，跟住英國人嘅足蹟，響亞洲到處經商。曾經響香港早期殖民地時期，有好大影響力。

## 參考
*Kulke, Eckehard: *The Parsees in India: a minority as agent of social change.* München: Weltforum-Verlag (= Studien zur Entwicklung und Politik 3), ISBN 3-8039-00700-0
*Ervad Sheriarji Dadabhai Bharucha: A Brief sketch of the Zoroastrian Religion and Customs
*Dastur Khurshed S. Dabu: A Handbook on Information on Zoroastrianism
*Dastur Khurshed S. Dabu: Zarathustra an his Teachings A Manual for Young Students
*Jivanji Jamshedji Modi: The Religious System of the Parsis
*R. P. Masani: The religion of the good life Zoroastrianism
*P. P. Balsara: Highlights of Parsi History
*Maneckji Nusservanji Dhalla: History of Zoroastrianism; dritte Auflage 1994, 525 p, K. R. Cama, Oriental Institute, Bombay
*Dr. Ervad Dr. Ramiyar Parvez Karanjia: Zoroastrian Religion & Ancient Iranian Art
*Adil F. Rangoonwalla: Five Niyaeshes, 2004, 341 p.
*Aspandyar Sohrab Gotla: Guide to Zarthostrian Historical Places in Iran
*J. C. Tavadia: The Zoroastrian Religion in the Avesta, 1999
*S. J. Bulsara: The Laws of the Ancient Persians as found in the "Matikan E Hazar Datastan" or "The Digest of a Thousand Points of Law", 1999 
*M. N. Dhalla: Zoroastrian Civilization 2000
*Marazban J. Giara: Global Directory of Zoroastrian Fire Temples, 2. Auflage, 2002, 240 p, 1
*D. F. Karaka: History of The Parsis including their manners, customs, religion and present position, 350 p, illus.
*Piloo Nanavatty: The Gathas of Zarathushtra, 1999, 73 p, (illus.) 
*Roshan Rivetna: The Legacy of Zarathushtra, 96 p, (illus.)
*Dr. Sir Jivanji J. Modi: The Religious Ceremonies and Customs of The Parsees, 550 Seiten
*Mani Kamerkar, Soonu Dhunjisha: From the Iranian Plateau to the Shores of Gujarat, 2002, 220 p
*I.J.S. Taraporewala: The Religion of Zarathushtra, 357 p
*Jivanji Jamshedji Modi: A Few Events in The Early History of the Parsis and Their Dates, 2004, 114 p
*Dr. Irach J. S.Taraporewala: Zoroastrian Daily Prayers, 250 p
*Adil F.Rangoonwalla: Zoroastrian Etiquette, 2003, 56 p
*Rustom C Chothia: Zoroastrian Religion Most Frequently Asked Questions, 2002, 44 p

## 出面網頁
*拜火敎在香港 (何志平)
* UNESCO Parsi Zoroastrian Project
* http://parsiana.com/
三國志

《**三國志**》係記載中國三國時期歷史嘅中國史書，作者係3世紀末嘅史學家陳壽。之後南朝宋嘅史學家裴松之根據當時流傳嘅其他同三國有關嘅史書，幫《三國志》做咗詳細嘅注釋。

## 概要
陳壽曾經喺蜀漢做官，蜀漢滅亡之後被徵入洛陽，喺西晉擔任著作郎嘅職務。嗰時魏、吳兩國已經有相關嘅史書，例如王沈嘅《魏書》、魚豢嘅《魏略》、韋昭嘅《吳書》，呢三本書係陳壽依據嘅基本材料，蜀漢冇史書，因此陳壽要親自搵資料，所以蜀書淨係得十五卷。因爲政治因素，陳壽尊曹魏為正統，並且冇將司馬家嘅黑歷史寫晒出嚟。
## 影響
### 日本史
《三國志·魏書·烏丸鮮卑東夷傳》引用王沈《魏書》同埋魚豢《魏略》嘅資料，記載由中國前往日本呢個「帶方東南大海之中，依山島為國邑」嘅國家。全文總字數約莫兩千字左右，係現存對於古代日本情況最早嘅紀錄，因此成為研究日本古代歷史嘅重要史料。

### 三國演義
相比起小說《三國演義》，正史《三國志》明顯少人識，而且好多人將《三國演義》同《三國志》溝亂，但《三國演義》只係小說，部分內容係虛構老作，而《三國志》先至係史書。
## 睇埋
*裴松之
*《英雄記》
*《漢晉春秋》
鬚鯨亞目

**鬚鯨亞目**（）係喺鯨目之下，包括晒所有冇牙嘅鯨魚。

呢個亞目嘅鯨魚大部份比齒鯨亞目大好多，當中重包括埋全世界最大嘅動物藍鯨。

不過，智商就唔夠齒鯨亞目，而且泳速同敏捷度都差好多。

## 身體構造

同齒鯨唔同，鬚鯨冇牙，但有鬚。鬚係用嚟過濾食物。

雖然大隻過齒鯨，但係由於食物細，所以食道重細過齒鯨。

一般嚟講，鬚鯨都有四個胃。
* 其中第一個胃係由食道變成，唔會消化食物。用來放一次過吞入嘅食物。
* 第二同第三個胃先係用嚟消化食物。

## 食性

鬚鯨大多數以浮游生物做主糧，有啲品種有時會食細魚。

佢哋食野，係用鬚來過濾啲嘢食，同海水分開咗之後，吞入肚。

## 絕種危機
由於鬚鯨泳速慢，因此好容易有外寄生蟲依附，重好易俾人殺。佢哋一直係捕鯨者嘅目標，支持捕鯨嘅國家年年都捕殺超過繁殖數目嘅鬚鯨，所以數量一直下降得好緊要。今時今日，冇一種鬚鯨唔係頻危。

日本人、挪威人、冰島人同愛斯基摩人都以鬚鯨為食物。日本人認為鯨肉係上品，以為鯨肉好有益，但其實鯨肉含好高嘅水銀，人類唔適宜食http://freewebs.com/cherubfish/ocean_WhalingLies.htm。至於日本人用嚟煲湯嘅鯨脂（日本叫鯨汁），水銀含量超出標準最少 5 倍。

## 分類
以下係鬚鯨類嘅分類表，但個體間唔同專家可能有唔同嘅見解：

* 鯨目 Order Cetacean
** **鬚鯨亞目** Suborder Mysticeti
*** 露背鯨科 Family Balaenidae 
**** 弓頭鯨屬 Genus Balaena 
***** 弓頭鯨 Balaena mysticetus 
**** 露背鯨屬 Genus Eubalaena 
***** 北大西洋露背鯨 Eubalaena glacialis 
***** 北太平洋露背鯨 Eubalaena japonica 
***** 南方露背鯨 Eubalaena australis 
** 鬚鯨科 Family Balaenopteridae: Rorquals 
*** 鬚鯨亞科 Subfamily Balaenopterinae 
**** 鬚鯨屬 Genus Balaenoptera 
***** 長鬚鯨 Fin Whale, *Balaenoptera physalus* 
***** 塞鯨 Sei Whale, *Balaenoptera borealis* 
***** 布氏鯨 Bryde's Whale, *Balaenoptera brydei* 
***** 侏儒布氏鯨 Pygmy Bryde's Whale, (Eden's Whale) *Balaenoptera edeni* 
***** 藍鯨 Blue Whale, B*alaenoptera musculus* 
***** 北方小鬚鯨 Northern Minke Whale, *Balaenoptera acutorostrata* 
***** 南方小鬚鯨 Southern Minke Whale, (Antarctic Minke Whale)*Balaenoptera bonaerensis* 
***** **Balaenoptera omurai**(係2003年11月發現嘅新品種，暫時未有名)
*** 座頭鯨亞科 Sub-family Megapterinae 
**** 座頭鯨屬 Genus Megaptera 
***** 座頭鯨 Humpback Whale,* Megaptera novaeangliae*
***** **Eobalaenoptera harrisoni**，2004年6月發現到佢嘅化石，現已絕種
*** 灰鯨科 Family Eschrichtiidae 
**** 灰鯨屬 Genus Eschrichtius 
***** 灰鯨 Gray Whale, *Eschrichtius robustus* 
*** **Janjucetidae**科（已絕種） 
**** **Janjucetus**屬（已絕種）
***** **Janjucetus hunderi**（已絕種）
*** 小露背鯨科 Family Neobalaenidae 
**** 小露背鯨屬 Genus Caperea 
***** 小露背鯨 Pygmy Right Whale, Caperea marginata 
*** **Mammalodontidae**科（已絕種）
**** **Mammalodon**屬（已絕種）
***** **Mammalodon colliveri**（已絕種）

## 亦都睇下
* 古鯨亞目
* 齒鯨亞目

## 注
日內瓦公約

**日內瓦公約**係由四個條約組成，響瑞士日內瓦草擬出來。呢個系列公約講人道主義嘅國際法。佢係紅十字會創辦人亨利杜南響1859年索爾弗里諾之戰之中，目睹戰爭殘酷而促成。

直到1994年為止，最少有187國同地區以唔同嘅方式成為《日內瓦公約》嘅締約方。呢個公約被認為係國際主義人道法嘅重要組成部分，係約束戰爭同衝突狀態下敵對雙方行為規則嘅權威法律文件。中國喺1956年加入呢個公約，同時對公約提出咗四樣保留：保護國嘅代替必須經被保護者本國嘅同意；戰俘或民眾被移交他國後，原拘留國仍不應解除責任；佔領區以外嘅平民亦應該適用公約嘅保護；戰爭罪犯不得享有戰俘地位。

日內瓦四公約喺1950年10月21號生效。1977年6月10號喺日內瓦又簽訂咗日內瓦四公約嘅兩項附加議定書，並喺1978年12月7號生效。
陳省身

**陳省身**（**Shiing-shen Chern**，）係美國唐人微分幾何工作者，院士、中央研究院院士，法國科學院、意大利國家科學院、英國皇家學會同中國科學院嘅外籍院士。

陳省身2004年12月3號喺天津過身，享年93歲。

## 個人榮譽
* 中央研究院院士（1948年）
* 院士（1961年）
* 香港中文大學榮譽法學博士（1969年）
* 美國國家科學獎（1975年）
* 以色列政府Wolf數學獎（1984年）
* 南開大學名譽博士（1985年6月10號）
* 中國科學院外籍院士（1994年）
* 臺灣國立清華大學名譽理學博士（2000年）
* 俄國科學院Lobachevsky獎（2002年）
* 香港科技大學理學榮譽博士（2003年）
* 邵逸夫獎數學科學獎（2004年，首屆）

## 睇埋
* 
* 
* （陳省身星）

## 參考資料

## 出面網頁

類:邵逸夫獎得主
類:中國科學家
類:美國數學家
類:香港科技大學榮譽博士
類:香港中文大學榮譽博士
類:中央研究院院士
類:中國科學院院士
國際數學人大會

**國際數學人大會**係國際數學聯盟主辦嘅大會，每四年搞一次。

Fields獎 得獎者名單，傳統上係開幕日揭曉。

## 歷屆舉行地點
* 2022年：俄羅斯聖彼得堡
* 2018年：巴西里約熱內盧
* 2014年：南韓首爾
* 2010年：印度Hyderabad
* 2006年：西班牙馬德里http://www.icm2006.org，熱門話題係龐加萊猜想
* 2002年：中國北京http://www.icm2002.org.cn
* 1998年：德國柏林http://elib.zib.de/ICM98/
* 1994年：瑞士蘇黎世
* 1990年：日本京都
* 1986年：美國加州柏克萊 
* 1982年（1983年舉行）：波蘭華沙
* 1978年：芬蘭赫爾辛基
* 1974年：加拿大溫哥華
* 1970年：法國尼斯
* 1966年：蘇聯莫斯科
* 1962年：瑞典斯德哥爾摩
* 1958年：英國愛丁堡
* 1954年：荷蘭阿姆斯特丹
* 1950年：美國麻薩諸塞州Cambridge
* 1936年：挪威奧斯陸
* 1932年：瑞士蘇黎世
* 1928年：意大利博洛尼亞
* 1924年：加拿大多倫多
* 1920年：法國斯特拉斯堡
* 1912年：英國劍橋
* 1908年：意大利羅馬
* 1904年：德國Heidelberg
* 1900年：法國巴黎
* 1897年：瑞士蘇黎世
後金

**後金**（；），正式國號**大金**（），係1616年（明朝萬曆四十四年）由女真阿頭努爾哈赤喺滿洲赫圖阿拉創立嘅政權，直到佢個仔皇太極1636年（明朝崇禎九年）改國號大清。史學家為咗避免同之前金國搞亂，所以叫佢做**後金**。
紅寶石

**紅寶石**（）係紅色嘅寶石，係其中一隻剛玉(即係氧化鋁)礦物。佢帶紅色係因為佢有鉻元素。天然嘅紅寶石係好少見，不過用Verneuil process就可以用人工方法，好平咁整紅寶石出來。其他寶石級嘅剛玉重有藍寶石。佢，藍寶石，祖母綠同埋鑽石合稱四大寶石。
鑽石

**鑽石**（學名**金剛石**）係碳其中一隻同素異形體，亦都係地球上硬度最高、光澤絕倫嘅天然礦石物料。佢硬、透明兼且光色散度高，高質素嘅會用嚟整珠寶，質素低啲嘅可以響工業上用嚟做切割。鑽石唔易磨損，只會畀其他鑽石，同幾隻物料刮得花。每年有成一億三千萬卡（26000 千克）開採出嚟，同時亦都有100,000 千克人工造出來。天然嘅鑽石通常喺金伯利岩搵到，而嗰種岩石祇喺最古老嘅地殼出現。

鑽石係四月嘅「誕生石」。

## 單位轉換

1 卡（克拉/Carat）= 0.2 公克 = 100 份 = 200 毫克

## 價值鑑定
揀鑽石一般都係用4個C嚟評定價值。
* 卡數（Carat）：寶石愈大，價錢愈高。
* 淨度（Clarity）：代表有無雜質同埋罅隙。淨度越高，越稀少，價格越高。
* 成色（Color）：等級由D開始，然後依英文字母順序一路排到Z，一共23個等級，越近D價格越高。
* 車工（Cutting）：分開對稱（Symmetry）同埋磨光（Polish）兩部份評鑑，分5級。

## 產地
* 南非
* 澳洲
* 迦納
* 塞拉利昂
* 扎伊爾
* 波茨華拿
* 納米比亞
* 俄羅斯
* 巴西
* 美國

## 睇埋
* 蘇聯石
代數

**代數**可以解做：
*代數學：研究代數結構嘅學問
*代數結構：一個集合附加上一個或多個算子（例如整數附上加法）；基本嘅代數結構包括羣、環同域
*代數：一個環，同時又係個向量空間（兩個結構要相容）
代數學

**代數學**係研究代數結構嘅學問。

基本嘅代數結構包括羣（group）、環（ring）同域（field，又叫做「體」= "corp"）。

現代數學入面，代數學同幾何學有深刻嘅關係；拓撲學、代數幾何同表示理論係其中表表者。

## 歷史
代數嘅起源可以追溯到古巴比倫時代，當時啲人發展出一套比起之前更加進步嘅算術系統，令到佢哋可以用代數嘅方法來計數。因為用咗呢個系統，佢哋可以列出含有未知數嘅方程並求解，呢啲問題喺今日一般係用線性方程、二次方程同不定線性方程等方法來解答嘅。

## 註
自然數

**自然數**係數數（讀「」）嘅數，自然得出。一二三四咁一路數落去。至於一之前嘅零，係咪自然數就未有定案，因爲自古無話由零數起，唔係咁自然，有人唔計，有人計。根據 ISO 80000 - 2 標準中採用嘅定義，自然數指「非負整數」。自然數用來講幾多個，幾多件，例如八個橙，六個人。亦可以數次序，好似年紀排第二咁。

喺集合論裏面，自然數係用集合嚟定義嘅，其中關鍵運算叫做「後繼」，一個集合A嘅後繼定義為：A'=A\cup\{A\}
有咗集合之後，就可以定義自然數：首先定義0為空集，跟住定義1為「0嘅後繼」，即集合0'={0}。跟住定義2為「1嘅後繼」，即集合1'=0' '={0,1}={0,{0}}。定義3為「2嘅後繼」，即集合2'=0' ' '={0,1,2}={0,{0},{0,{0}}}，如此類推。

用集合論證明：0唔等如1，2，3...；1唔等如2，3...

用同樣嘅方法可以定義加法，然後證明2+2=3+1。

跟住，用自然數，同埋等價類嘅概念，可定義整數；

用整數，同埋等價類嘅概念，可定義有理數；

用有理數，同埋極限嘅概念，可定義實數；

用實數，同埋域延拓嘅概念，可定義複數。

## 符號

數學家用 **N** 或者 ℕ 去表示所有自然數組成嘅集，有啲舊啲嘅書亦都會用 *J* 呢個符號。

爲咗清楚表明講緊嘅自然數包唔包括 0 ，啲人會用上標或者下標嘅 0、+、* 等嘅符號：

: ℕ0 = ℕ0 = ℕ ∪ {0} = {0, 1, 2, ...}
: ℕ* = ℕ+ = ℕ1 = ℕ>0 = {1, 2, 3, ...}

另外，由於自然數好自然咁座落係整數集入面，所以可以用正整數同埋非負整數嚟表達佢哋：

:\{1, 2, 3,\dots\} = \mathbb Z^+
:\{0, 1, 2,\dots\} = \mathbb Z^{\ge 0}
老子 (書)

**老子**，先秦古書一卷，本身為治國書，衍生出黃老道，後世將佢睇成道教宗教書。本書文化上喺中國好重要，尤其哲學思想。相傳周史官老子李耳寫嘅，約莫公元前金百年，春秋年代。本書可能編集唔同人作品，作者係邊個，家下重拗緊。

漢時改名**道德經**。又因馬王堆帛書出土，德經在先，道經在後，有人叫**德道徑**。而出土先秦竹簡，並唔按德經道經咁分咁排，一律按原名叫**老子**。道教後尾又有**道德眞經**個名。而老子有五千字左右，亦有人叫**老子五千言**。韓非子有解老喻老兩篇，早期可見本書叫**老子**。

由於有先秦文本出土，推斷為秦破郢都之前就有，打破疑古派偽經之說。

法家、儒家亦有借用老子。佛教傳入，亦借用老子用語。喺西方，眾多華夏經典之中，老子有至多譯本。

帛書版本先德後道。其中一說，先修德而後再入道，政治上先有德而後講道。漢時黃老沒落，改成先道後德，睇成修道為先。

由於先秦竹簡版本出土，有啲文句思意同現今版本唔同。先秦老子更貼近政治現實。

## 傳說

相傳老子西行出關，過關時畀人留難，要佢寫低一篇，老子留咗五千言就出關。
## 參考資料
氨水

**氨水**係氨溶響水之後液體。氨水又叫**氫氧化氨**，不過呢種化合物係唔存在嘅，因為根本分唔到出來。氨水係弱鹼。酸鹼值係11.63。
數理物理學

***'或者***'（英文：Mathematical Physics）係指用數學嘅方法去解決物理學問題。《數學物理學期刊》嘅定義係「將數學應用喺物理學問題上面，發展數學方法嚟解決呢啲問題，而且用嚟定義物理學理論」。數學物理學都可以包埋受物理學啟發嘅數學（亦都叫做物理數學）。

## 範疇

### 古典力學
牛頓力學嘅嚴謹、抽象同埋現代嘅改良係採用咗拉格朗日力學同埋哈密頓力學嘅。兩種改良嘅方法都可以喺分析力學入面體現到，因為諾特定理令我哋理解對稱同守恆量呢啲概念喺動態系統入面扮演嘅角色。呢啲方法同理念已經延伸到其他物理領域，例如統計力學、連續介質力學、古典場論同埋量子場論。而且，佢哋喺微分幾何學方面都俾咗好多例子同埋睇法（例如，喺扭對稱幾何同向量叢入面嘅好幾個概念）。

### 偏微分方程
偏微分方程理論、變分法、傅立葉分析、位勢論同埋向量微積分可能同數學物理學最為密切嘅相關嘅範疇。呢啲理論喺18世紀後半提倡（譬如有尚·達林伯特、李安納·歐拉 同 拉格朗日等等嘅提倡者），一直去到20世紀30年代。佢哋可以用喺流體力學、天體力學、連續介質力學、彈性理論、聲學、熱力學、電磁學同埋空氣動力學。

### 量子物理
原子光譜理論（同後來嘅量子力學）嘅發展幾乎係與某啲數學領域同步進行嘅，譬如話線性代數同埋更加闊嘅泛函分析。

### 相對論
狹義同廣義相對論需要一種幾唔同嘅數學。呢個數學係群論，喺量子場論同埋微分幾何學兩個方面都起咗重要嘅作用。不過，喺對宇宙學同埋量子場論現象嘅數學描述入面，拓撲同埋泛函分析逐漸成為輔助。喺呢啲物理領域嘅數學描述入面，同調代數同範疇論嘅概念都係重要嘅。

### 統計力學
統計力學係一個獨立嘅領域，包括相變理論。佢嘅描述係跟住哈密頓力學（或者佢嘅量子版），又或者更加數學化嘅遍歷理論同埋概率論。組合數學同物理學之間嘅關係都越嚟越多。

## 參考
胡爾夫岡·阿瑪迪烏斯·莫札特

**胡爾夫岡·阿瑪迪烏斯·莫札特**（，浸名，），又譯做**莫差爾特**，係古典時期一位好有影響力嘅作曲家。

佢嘅作品有成 600 幾首，包括佢出名嘅交響曲、室樂、鋼琴、歌劇、合唱等音樂。莫札特係歐洲作曲家之中最長受歡迎，佢嘅作品係演奏會必備。

## 音樂

### 歌劇

## 參考
### 引文

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## 睇埋
* 
* 
* Eisen, Cliff; Sadie, Stanley. "Mozart, Wolfgang Amadeus", in: *[[The New Grove Dictionary of Music and Musicians]]*, 2nd edition, vol. 17, Oxford University Press, New York, 2001. .
* 
* 
* 
* 

## 連出去

* 
* 
* Salzburg Mozarteum Foundation
* Chronological-Thematic Catalog 
* 
* 
* List of works by Wolfgang Amadeus Mozart with certification rating at the Classical Music DB

; 數碼化文件
* 
* 
* 
* "Mozart" Titles; Mozart as author at Google Books
* Digital Mozart Edition (*Internationale Stiftung Mozarteum*)
* "Mozart" titles from Gallica 
* From the British Library
** Mozart's Thematic Catalogue
** Mozart's Musical Diary
** Background information on Mozart and the Thematic Catalogue
* Letters of Leopold Mozart und Wolfgang Amadeus Mozart  (Baden State Library)

; 手抄音樂
* Complete sheet music (scores) from the Neue Mozart-Ausgabe (*Internationale Stiftung Mozarteum*)
* Mozart titles from the Munich Digitization Center (MDZ)
* Mozart titles from the University of Rochester
* 
* 
* Free typeset sheet music of Mozart's works from *Cantorion.org*
*
C (程式語言)

**C程式語言**係一隻電腦程式語言，通常淨係叫**C**。佢係丹尼士列奇（Dennis Ritchie）響1970年代作畀Unix操作系統用嘅。因為佢兼具高低階語言特徵，所以用途廣泛：由底層操作系統到上層唔同軟件，都可以用C嚟寫。

## 設計
C語言設計目標係提供一種能以簡易嘅方式編譯、處理低階記憶體、產生最少嘅機械碼同啲唔需要任何執行環境支援就行到嘅程式語言。縱使C語言有咗好多低階處理嘅功能，但喼住良好跨平台嘅特性，以一個標準規格寫出嘅C語言程式可以喺第啲電腦平台上進行編譯，甚至有埋啲嵌入式處理器同埋超級電腦嘅作業平台。

## 概述
### 特性
* C語言係個有結構化程式設計、有變量作用域（variable scope）同遞迴功能嘅程式語言。
* C語言傳遞參數均係以值傳遞，仲可以傳個指針。
* 唔同嘅變數類型可以用結構體（struct）組合埋。
* 得32隻保留字（reserved keywords），令變量、函數命名彈性啲。
* 部份嘅變量類型轉得，例如整型同字符型變量。
* 透過指標（pointer）等C語言易啲低階控制記憶體。
* 編譯預處理（preprocessor）畀C語言嘅編譯更具彈性。

## 語法
### Hello World 程序
下面係一個輸出設備（stdout）印串字 "Hello, world!" 出嚟嘅簡單程式，通常係初學程式語言嗰陣嘅第一個程式：


```c
#include <stdio.h>

int main(void)
{
    printf("Hello, world!\n");
    return 0;
}
```


### 了解
C語言由函數同變量組成，函數就似係Fortran入面嘅子程序同函數。
C嘅程序從 <code>main</code> 開始行。`main()` 函数會調用同控制第啲函數嚟做嘢，例如上面嘅`printf`。程式員可以自己寫函數，或從庫中調用函數。喺上面嘅`return 0;`令到`main()`畀返個值去調用程序嘅殼層，表明程序成功行完。

一個C語言嘅函數由返回值、函數名、參數列表同函數體組成。函數體嘅語法同啲複合句一樣。

### 複合句
C語言複合句嘅格式係：


```c
{
    語句;
    語句;
    /* ... */
}
```


複合句可以令幾句語句喺文法上變成個語句。

有時複合句係必須嘅，唔用就會產生錯誤。好似用循環語句，萬一有幾句嘢，最好用返括號將佢哋合併做句複合語句。冇複合語句，系統就齋睇第一個分號前嘅內容做成個循環體。

需要注意嘅係，部分C編譯器並唔撐喺任意位置度用複合句。
### 條件句
C語言有兩種條件句形式，分别係if同switch。

If 嘅格式係噉：


```c
if(算術式) // 萬一
    語句; 
// 仲有時會else：
else      // 否則
    語句;
```


算術式嘅值如果唔係零就代表條件係真；如果條件係假嘅，程式會跳過if度嘅語句，直接行之後嘅語句。但係如果if後面有else而條件係假嘅話，程式會跳去else度執行。if同else後面嗰句可以係第個if語句。有呢種套疊式嘅結構先有更複雜嘅邏輯控制流程。喺一般情況下，else實同最近嘅if成啤，所以會成日用啲括弧**{}**越過呢個限制。比較下面兩種情況：


```c
if(論理式)
    if (論理式)
        語句; 
    else
        語句;
```


```c
if(論理式A)
{
    if(論理式B)
        語句;
}
else 
    語句;
```

要注意依度嘅縮進同換行齋係方便啲嚟讀。編譯器唔識依啲縮進層級估個 if 同 else 對應嘅關係。

switch通常用响對幾種有明確值嘅條件。佢要求嘅條件值通常係整數或者字元。同switch搭配嘅條件轉移係case。控制程式會跳到滿足條件嘅case一直向下執行，直到語句完曬或者撞到break。通常用到default將第啲例外嘅情況包埋。如果switch語句入面有唔成立嘅條件，控制程式會跳去default行；冇咗default，就會直接行下句語句。switch係可以嵌套嘅。


```c
switch 個值出嚟
{
  case A:
  case B:
    語句段一; // AB都行緊
    // 第啲句…
    break;  // 跳到去 switch 最後嗰度
  case C:
    語句段二;
    break; 
  default:  // 唔係A、B、C嘅會嚟伊度
}
```


If句式可以省略成噉：


```c
// 算術式?值1:值2;
// 如:
   a = b>c ? b : c // 如果變數b嘅值大過變數c就將變數b嘅值俾哂變數a
```


### 循環句
C語言有三種循環句：

```c
do
    語句;
while(判斷式); 

// 同:

while(判斷式) 
    語句;

// 同:

for(初始化;判斷式;算術式)
    語句;
```


喺while同for入面，語句不斷行直到判斷式嘅值係零。喺do...while語句入面，循環仲會先行一次。呢三種循環結構可以互相轉化：

```c
for(初始化;判斷式;算術式)
    語句;
```


如果**語句**冇用continue語句，就相當於

```c
初始化;
while (判斷式) {
    語句;
    算術式;
}
```


當循環條件一直係真嗰陣，就會產生無窮迴圈。

### 跳轉句
跳轉句包括四種：goto、continue、break同return。


```c
goto 標記;
```


goto語句係無條件轉移句，標記一定要喺當前函數嘅定義，要用標記:嘅格式定義。程式會跳到去標記度繼續執行。由於goto難讀啲，所以對新手嚟講係少用啲。GCC 編譯器拓展撐對指針goto同埋宏內嘅goto，一定程度上增強咗goto嘅可讀性。

continue語句用喺迴圈句入面，作用係完哂前一輪嘅迴圈，即刻開始下一輪迴圈。

break語句用喺迴圈句定switch入面，作用係完咗當前迴圈，跳出循環體外繼續行。但係break跳得一層迴圈。要跳出多重迴圈嗰陣，可以用goto令至程式更為簡潔。

當一個函數行完，要俾返回值嗰陣用return。return可以係個運算式或變數。如果return後面冇值就會乜都唔俾。

## C語言嘅變種
* C++
* Objective-C
* C Sharp

## 參考資料
龐加萊猜想

## 問題
Jules Henri Poincare喺1904年嘅猜想：

* 任何一個三維流形，如果佢嘅所有同倫群都同三維球面嘅同倫群無分別（第一同第二個同倫群都要係零），咁佢就同三維球面同胚 -- 即係係拓撲學上冇分別。

阿 Jules Henri 本係1900年希望同調群零（唔使同倫群零，一個弱啲嘅條件）就夠， 但佢自己好快發現咗個反例 -- 著名嘅龐加萊同調球（又叫正十二面體空間）。

問題可簡化成
* 任何一個三維流形，如果佢係一個單連通流形（即渠上面所有閉曲線都可縮成一點），咁佢就同三維球面同胚。

## 龐加萊猜想難係邊道?
可能因為條問題太簡單，所以難入手。
雖然佢嘅高維數姐妹題， 分別由兩位天才 Stephen Smale（五維以上，1960's） 同Michael Freedman（四維，1982）解決；但係嗰的方法喺三維行唔通。（想知詳情嘅讀者可問一問丘成桐教授）

## William Thurston出場：三維流形幾何化構想
1970年代，William Thurston 提出：任何一個三維流形都可以被切成幾舊，每舊都屬於佢指定嘅八種類型幾何之一。

龐加萊猜想係幾何化構想嘅特例；（Geometrization Conjecture => Poincare's Conjecture）。

## Richard Hamilton出場: Ricci 流
:\partial_t g_{ij}=-2 R_{ij}

Hamilton 嘅構想唔太難理解。佢要個三維流形嘅度量 gij 沿一特定方向變化 （即係 Ricci 流; "Ricci" 指Ricci張量 Rij；可變量 t 係「時間」），嘗試令到個三維流形平平均均，睇渠到極限時變成點樣。但一邊平另一邊又可能會突起，所以中途可能會產生 奇異集 （singularity），咁就要切開佢。到最後， 你會得到三維流形嘅自然分解，實現 Thurston 嘅構想.

但實行起來就有好多技術問題，例如：中途會產生邊種奇異集? 點樣控制? 想知詳情嘅讀者可問一問專家.（例如，寫個電郵畀Grisha）。

## Grisha Perelman 出場: 塌縮控制/regularity 估計?
係2002年，聖彼得堡Steklov數學院嘅Grigory Perelman（一位研究Alexandroff 空間同埋 Ricci 流嘅專家）係 www.arXiv.org 出咗篇文章，入面第三頁話：
* "...the implementation of Hamilton program would imply the geometrization conjecture for closed three-manifolds....In this paper we carry out some details of Hamilton program."

Grisha後又來登咗兩篇文章補充， 但到底佢有無完全證明龐加萊猜想，就好難講；佢短短三篇文，非常難理解，好多專家研究到現今，先至出咗幾篇幾百頁嘅論文.
總之，佢貢獻好大，好關鍵。
 
Grisha 係2003年春天，訪問咗麻省理工學院一個星期，跟住訪問紐約石溪州立大學兩個星期，講咗十幾場報告。

Grisha嘅一啲構築嘅啟發來自量子場論、重整群理論 （見 p.3， The entropy formula for the Ricci flow and its geometric applications， Gregory Perelman， November，2002 ）; 但佢無詳細講清楚。

## 結果？
各方專家嘅解讀：
* John Milnor
* Richard Hamilton: Plenary Lecture, ICM2006
* Huai-Dong Cao and Xi-Ping Zhu “A Complete Proof of the Poincaré and Geometrization Conjectures - application of the Hamilton-Perelman theory of the Ricci flow” Asian Journal of Mathematics
* Bruce Kleiner, John Lott Notes and commentary on Perelman's Ricci flow papers 
* John Morgan and Tian Gang Ricci Flow and the Poincare Conjecture

## 花邊新聞
* Grisha Perelman 早睡早起。 Grisha Perelman好少使錢。
* Poincare 過目不忘。

## 參考
* 龐加萊生平

* 國際數學人大會新聞發佈："Information about Grigori Perelman, Fields Medal winner"

* Last but not least: Grisha Perelman 嘅論文: www.arXiv.org/find/math
梨屬

**梨屬**（；學名：**'），日常生活叫**梨樹*'（），係屬於[[被子植物門]][[雙子葉植物綱]][[薔薇科]][[蘋果亞科]]嘅[[植物]]，佢嘅[[果]]係[[梨]]。[[葉]]係鵝蛋形，[[花]]係[[白]]色，有一啲會帶[[黃]]或者[[粉紅]]。梨樹嘅[[木]]，亦都適合做[[傢俬]]。

梨樹多數係[[落葉樹]]；[[喬木]]或者係[[灌木]]，但係有一兩個品種響[[東南亞]]係[[常綠樹]]。樹原本係[[歐洲|歐]]、[[亞洲|亞]]、[[非洲|非]]三洲[[溫帶]]生長，本身都好抵得冷。

== 文化 ==
【梨】響[[書面文]]裏面係指梨樹呢種[[植物]]，唔係只係隻生果。【梨】亦有老或者年紀大嘅意思。有『孔融讓梨』嘅[[故仔]]。【梨園】係[[唐代]]教音樂戲曲嘅地方，之後泛指[[戲班]]，學戲嘅戲子叫【梨園子弟】。

梨花又係人[[名]]，例如薛丁山與樊梨花，梨花亦係[[日本]]人名。美國[[作家]] [[:en:Vladimir Nabokov|Vladimir Nabokov]] 嘅[[小說]] "*Lolita*" 被譯成《[[一樹梨花壓海棠]]》。

中文裏面，*梨*同*離''同音，唔係咁吉利。所以有啲時候會避忌。【梨】嘅異體字係【棃】。

## 註
蘋果樹

**蘋果樹**（學名：***Malus domestica***）係一種樹，係薔薇科植物，好多地方都有種。佢係5-12米高係細小落葉喬木，有好密樹冠。葉係互生，卵形，花係粉紅色，果響秋天成熟。佢嘅果叫蘋果，係一種生果。

## 參考
核武

**核武**，又叫**核武器**、**核子武器**或者**原子武器**，係一種武器。佢利用核反應製造爆炸來產生光熱輻射、衝擊波重有感生放射性造成殺傷同破壞，以及造成大面積污染，阻止對方軍事行動以達到戰略目的。主要有核分裂武器（第一代核武，通常稱為**原子彈**）同核融合武器（亦叫做氫彈，分為兩級同三級式）。亦有啲重喺武器入面放入具有感生放射嘅輕元素，以增大輻射強度擴大污染，或者加強中子放射以殺傷人員（例如中子彈）。
地圖

**地圖**（）係一種表示空間嘅方法。地圖上有簡單符號，顯示空間裡便啲物件嘅關係，以幫助航行。多數嘅地圖都係用平面模型表示立體空間。製圖工藝學科叫製圖學。

## 歷史背景
以地理空間為主題嘅地圖有悠久歷史，好耐以前已經有。石器時代已經有地圖。英文 **map** 一詞嚟自中古嘅拉丁文 *mappa mundi*，當中 *mappa* 原意解作**布巾**或者**布**噉嘅意思，而 *mundi* 即係**世界嘅**。所以英文（以至好多歐語）入便指地圖嘅詞原本意思大致係**世界布**，後來慢慢簡化，變成現代所指嘅平面地圖，即係用平面方式描繪地球表面嘅工具。

地圖係人類史上其中一種最重要嘅發明，幫助人類解釋同穿梭世界。最早期存留下嚟嘅地圖包括喺山洞牆上畫嘅壁畫，或者刻喺象牙同石頭上面嘅圖案。之後，巴比倫、古希臘、古羅馬、古中國同古印度都陸續製作咗大量詳細嘅地圖，描繪佢哋心目中世界係咩樣。

## 基本要素

多數地圖都係用對人眼嚟講易睇嘅圖形方式嚟表達。地圖可以印喺紙上，或者顯示喺螢幕上，而紙同螢幕係最常見嘅兩種載體。不過無論地圖用咩媒介，都會有幾個基本組成部份，包括：圖形要素、數學要素、輔助要素，以及補充說明。
***圖形要素**：圖形係地圖嘅主體部分。地圖會用一套符嚟表達自然現象、社會經濟活動等，呢啲符號就組成咗地圖上嘅圖形層，反映咗所描繪嘅現象。
***數學要素**：數學原則係地圖可以用嚟量度同比較嘅基礎。數學要素可以有：地圖投影方法、所用嘅坐標參考系統（CRS）、比例尺，以及控制點等。
***輔助要素**：呢個部份係用嚟提供額外資訊，令地圖更完整、更容易閱讀，包括地圖叫咩名、圖例（解釋符號用法）、方向指示、地圖編號、作者名、繪製時間、地圖參數... 等等。
***補充說明**：有時會加埋統計圖表、剖面圖、相片或者文字註解，補充地圖上面冇得直接顯示嘅內容，等讀者可以更全面噉理解張幅地圖所呈現嘅資訊。

## 數據地圖

地圖對於空間分析嚟講不可或缺，可以簡潔同直觀噉表達地理資訊，幫助研究人員或者普羅大眾快速掌握所研究嘅現象。透過圖像化，抽象數據可以轉化為具體畫面，有助揭示潛在趨勢、空間模式。

根據分析目標同所用變量類型唔同，地圖可以分成唔同種類。**[[面量圖]]**係其中一種常見圖種，用色彩深淺表達數值高低，適合展示地區層級（例如社區或行政區）嘅比率數據，例如人口密度、失業率等。

至於**[[點分佈圖]]**，就係以一點代表一宗事件或者一個個體，用嚟顯示佢哋嘅地理位置。呢類圖特別適合表示離散變數（一係有一係無），例如罪案、商店、疾病個案等，能夠有效呈現密度與空間集中程度。

另一類係**[[流型圖]]**，主要用嚟顯示地點之間嘅流動，例如人口遷移、交通流量、貨物流通等。線條粗幼、方向同起訖位置都可以反映出移動情況。

無論用咩類型地圖，都要決定合適嘅**[[空間單位]]**先，用嚟做繪圖基礎。單位可以係社區、城市、省，甚至係自訂網格。所選空間單位會影響資料點樣被整合同解讀，亦同可調整地區單元問題（MAUP）息息相關。




## 睇埋

*地球
*地理
*經緯
*城市規劃
*建築設計
*奇幻地圖
*關卡設計

## 引咗
國語 (大中華地區)

**國語**、**普通話**，係漢語（漢藏語系漢語族）嘅分支，基於中國北方話，經過人為嘅規範化整理而成；係中國大陸同中華民國嘅官方語言；亦係華僑常用嘅話語之一。中國大陸稱「普通話」，台灣稱「國語」，東南亞稱「華語」（有爭議），香港以往一直稱「國語」，近年開始多人叫「普通話」。唔同地區，亦略所有異。

## 名
其實，國語、普通話、華語等詞語嘅定義好多時都會有混淆。好多人將國語、普通話、北京話、臺灣話等名稱互換而用，甚至以為華語等同中文或某種漢語。以下係正式官方嘅定義：

**國語**，全稱中華民國國語，建基於北方官話嘅北京口音，經人為規範，由中華民國教育部國語推行委員會規範同推廣。國立編譯館主編、正中書局出版嘅一部編大專用書《國語》內所解釋，國語分廣義同埋狹義嚟講，茲改述如後：「對外文嚟講，國內各個民族嘅一切語言同埋文字，可以統稱做廣義嘅國語；向本國，對方言嚟講，就指國家選定以北京地方嘅現代音系做標準音嘅標準國語，係狹義嘅國語，對內用以通行各地，對外作為國家語言嘅代表。」 

**普通話**，亦係所謂嘅標準官話，建基於北方官話嘅北京口音，經人為規範，按照1956年2月6號中華人民共和國國務院發出關於推廣普通話嘅指示，就係「以北京語音為標準音，以北方話為基礎方言、以典範嘅著作為文法規範。」由中華人民共和國政府向全國（唔包括香港、澳門）推廣。根據香港基本法同澳門基本法，中央政府冇喺香港、澳門兩個特別行政區推廣普通話呢方面嘅角色，但兩地政府以及民間機構都會透過唔同渠道推廣普通話。  

**華語**，本來指漢語，包含粵語、客語、官話等等多種漢語族語言，香港同廣東等地區到今日都依然係噉解。不過經過八十年代，新加坡同馬來西亞狹化用嚟指規範化官話，排斥粵語、客語等其他漢語仲貶低佢哋做「方言」。新加坡華語、馬來西亞華語語音多數取自北京話。所以，用「華語」嚟專指規範化官話，有承認呢種排斥嘅意味，有歧視粵語同其他漢語族語言嘅嫌疑，對粵語同其他漢語族語言唔公平。中華民國官方近排都採用呢個名稱取代「國語」，因為泛綠主張「國語」可以指中華民國其他國家語言，包括台語（泛藍同親共稱台灣閩南語）、客家語、原住民族語等語言。

**漢語**，指成個漢藏語系漢語族，當中包含粵語、客語、贛語、閩語支、吳語、湘語、官話、晉語等等多種唔可以互通嘅語言。當中嘅閩語支又分閩東語、莆仙語、閩南語、閩中語、閩北語等。不過大陸有啲字詞偷換概念，例如「現代標準漢語」同「漢語拼音」等等，明明係指規範化官話，偏偏用「漢語」嚟命名，反映住「官話霸權」嘅思想，對粵語同其他漢語族語言唔公平。

## 睇埋
*標準官話
*普通話拼音
*兩文三語
社會

**社會**（；）係指一群參與持續社會互動既人，佢哋通常係一個自我繁殖，有佢自己嘅文化同建制，共享相同空間既一羣個體，呢個群體通常受到共同既社會秩序同埋規範約束，而令到佢哋同其他群體有啲唔同。 

社會係個和製漢字，日文叫**しゃかい**（社会），係明治期間日本結合英文同埋古漢語既「集會結社」既意思而創造出嚟。晚清期間，嚴復曾經想將「社會」同埋「社會學」呢啲和製漢字，用漢語「群」同埋「群學」取代，但係冇乜人睬佢。

## 概念

### 生物學上嘅理解

人類同埋佢哋最親近嘅親戚倭黑猩猩同黑猩猩都係高度社會化嘅動物。呢個生物學背景顯示話,形成社會所需要嘅基本社交能力係刻喺人類本性入面㗎。人類社會有高度合作嘅特點,同黑猩猩同倭黑猩猩嘅群體有幾個重要分別,包括雄性扮演親職角色，用語言溝通 、勞動分工 同埋建造「巢穴」（跨代營地、城鎮或城市）嘅傾向。

有啲生物學家,包括昆蟲學家E.O.威爾遜,將人類歸類為真社會性,將人類同螞蟻同放喺動物行為學光譜上最高嘅社會性級別,不過都有人唔同意。人類嘅社會群居可能係因為喺難以生存嘅自然環境中進行群體選擇而進化出嚟㗎。

### 社會學上嘅理解

喺西方社會學入面,有三個主要範式嚟理解社會:功能主義(又叫結構功能主義)、衝突理論同符號互動論。

#### 功能主義

功能主義學派認為,社會中嘅個體就好似身體嘅器官咁,共同合作產生湧現行為,有時又叫做集體意識。 19世紀嘅社會學家奧古斯特·孔德同埃米爾·涂爾幹就認為,社會構成咗一個獨立嘅「層次」嘅現實,同生物同無機物質都唔同。因此,社會現象嘅解釋就要喺呢個層次入面構建,而個體只係相對穩定嘅社會角色嘅暫時佔有者。

#### 衝突理論

衝突理論家嘅睇法就相反,佢哋認為個體同社會群體或社會階級之間嘅互動係建基於衝突而唔係一致。一個有名嘅衝突理論家係卡爾·馬克思,佢將社會概念化為一個經濟「基礎」加上政府、家庭、宗教同文化嘅「上層建築」。馬克思認為經濟基礎決定上層建築,而歷史上社會變革一直都係由勞動者同擁有生產資料嘅人之間嘅衝突推動㗎。

#### 符號互動論

符號互動論係一種微觀社會學理論,佢重視個體同個體點樣同社會產生關係。 符號互動論者研究人類點樣用共享語言創造共同符號同意義，並用呢個參考框架去理解個體點樣互動去創造符號世界，而呢啲世界又點樣塑造個體行為。

喺20世紀後半,理論家開始將社會視為社會建構嘅。 喺呢個思路中,社會學家彼得·伯格將社會描述為「辯證法」:社會係人類創造㗎,但呢個創造反過頭嚟又會塑造或模塑人類。

#### 非西方視角

社會學對功能主義、衝突理論同符號互動論嘅重視一直受到歐洲中心主義嘅批評。譬如話，馬來西亞社會學家賽義德·法里德·阿塔斯就認為，西方思想家特別關注現代性嘅影響,所以佢哋對非西方文化嘅分析範圍就好有限。作為有系統咁研究社會嘅非西方思想家嘅例子,阿塔斯提到伊本·赫勒敦(1332–1406)同何塞·黎剎(1861–1896)。

赫勒敦係14世紀嘅阿拉伯人,佢認為社會同宇宙其他部分一樣有「有意義嘅配置」，而表面上嘅隨機性係因為隱藏嘅原因造成嘅。赫勒敦將社會結構概念化為兩種基本形式:游牧同定居。游牧生活有高度社會凝聚力(*asabijja*)，赫勒敦認為呢種凝聚力係源自親屬關係、共同習俗同共同防禦需求。喺赫勒敦嘅觀點中,定居生活以世俗化、社會凝聚力減弱同對奢侈品興趣增加為標誌。黎剎係西班牙殖民時期末期嘅菲律賓民族主義者，佢對殖民社會進行咗理論化。黎剎認為懶惰，即係西班牙人用嚟合理化佢哋殖民統治嘅藉口，其實係殖民統治造成㗎。黎剎將殖民前時代（當時菲律賓人控制貿易路線，經濟活動更活躍）同殖民統治時期比較，認為剝削、經濟混亂同discourage耕作嘅殖民政策令人哋對工作嘅興趣減少咗。

## 特徵
### 規範同角色
社會規範係由群體分享嘅可接受行為標準。社會規範可以係非正式嘅共識,規管社會成員嘅行為,亦可以係正式嘅規則同法律。呢啲規範係人類行為嘅強大驅動力。

社會角色係同個人社會地位有關嘅規範、責任同行為模式。 喺功能主義思想中,個人通過擔任社會角色組成社會結構 根據符號互動論,個人用符號嚟引導同溝通角色。。歐文·戈夫曼用劇場嘅比喻發展咗戲劇學嘅視角,認為角色提供指導社會互動嘅腳本。

### 性別同親屬關係

將人類分為男女性別角色,喺文化上對應咗規範、做法、衣着、行為、權利、責任、特權、地位同權力嘅分工。有啲人認為性別角色係源於性別差異,導致咗勞動分工,女性負責生育勞動同其他家庭角色。性別角色喺歷史上有唔同變化,好多社會都有過挑戰主流性別規範嘅情況。

所有人類社會都會組織、認知同分類唔同種類嘅社會關係,包括父母、子女同其他後代之間嘅血緣關係,同埋通過婚姻形成嘅姻親關係。仲有第三種家庭關係係俾契爺契媽或者養子女嘅擬親屬關係。呢啲文化定義嘅關係叫做親屬關係。喺好多社會,親屬關係係最重要嘅社會組織原則之一,對地位同遺產嘅傳承都有影響。所有社會都有近親結婚禁忌嘅規則,禁止某啲親屬關係之間結婚;有啲社會仲有優先同某啲親屬結婚嘅規則。

### 種族

人類種族群體係一種社會類別,佢哋因為共同嘅特徵而將自己識別為一個群體,呢啲特徵同其他群體唔同。呢啲共同特徵可以係一套傳統、血統、語言、歷史、社會、文化、國家、宗教,或者佢哋喺居住地嘅社會待遇。冇一個普遍接受嘅定義話究竟乜嘢構成一個種族群體,而人類進化出咗可以相對容易改變社群歸屬嘅能力,包括離開之前有強烈聯盟嘅群體,如果覺得咁樣做對自己有利嘅話。種族同人種呢個概念係唔同嘅,人種係基於身體特徵,不過兩者都係社會建構嘅。將種族分配俾某個人口係複雜嘅,因為就算係常見嘅種族分類入面都可能有好多唔同嘅子群體,而且呢啲種族群體嘅組成可以隨住時間喺集體同個人層面都發生變化。種族分組喺種族政治單位嘅社會認同同團結方面可以發揮強大嘅作用。種族認同同民族國家作為19同20世紀主導政治組織形式嘅崛起有密切關係。

### 政府同政治

政府制定法律同政策,影響佢哋管治嘅人民。人類歷史上有過好多種政府形式,分配權力嘅方式唔同,對人民嘅控制程度同手段都有唔同。喺早期歷史中,政治權力嘅分配係由唔同地方嘅淡水、肥沃土壤同溫和氣候嘅可用性決定嘅。隨住農業人口聚集成更大更密集嘅社區,唔同群體之間嘅互動增加,導致社區內部同社區之間嘅管治進一步發展。

截至2022年,根據《經濟學人》嘅統計,43%嘅國家政府係民主制,35%係獨裁制,22%包含兩者嘅元素。好多國家都組成咗國際政治組織同聯盟,其中最大嘅係有193個成員國嘅聯合國。

### 貿易同經濟

貿易,即係自願交換貨品同服務,長期以嚟都係人類社會嘅一個方面,被視為區分人類同其他動物嘅一個特徵。貿易甚至被認為係俾咗智人一個對其他人類物種嘅重大優勢嘅做法;證據顯示早期智人利用長途貿易路線交換貨物同理念,導致咗文化爆炸,喺狩獵稀少嘅時候提供額外嘅食物來源。呢啲貿易網絡喺而家已經絕種咗嘅尼安德特人度就冇出現過。早期嘅貿易涉及製造工具嘅材料,好似黑曜石,喺短距離內交換。相比之下,喺古代同中世紀時期，一啲最有影響力嘅長途路線係運送食物同奢侈品嘅,例如香料貿易。
阿爾卑斯山

**阿爾卑斯山**（德文：**'；[[法文]]：**'；意大利文：**'；[[斯洛文尼亞文]]：**'；英文：**）係歐洲最大山脈，東起奧地利同斯洛文尼亞，西至法國，穿過意大利，瑞士，列支敦士登同德國。最高峰係白朗峰，響正法意邊境。

## 地理

阿爾卑斯山係中歐一個新月形嘅地理特徵，由東到西延伸咗嘅弧形（彎曲線），闊度有。山峰嘅平均高度係。 呢個山脈由地中海北面嘅波河流域開始，經過法國嘅格勒諾布爾，向東延伸穿過瑞士嘅中部同南部。之後繼續向維也納、奧地利延伸，再向東南延伸到亞得里亞海同斯洛文尼亞。

喺南面，佢深入到北意大利，而喺北面就延伸到德國巴伐利亞嘅南部邊界。 喺瑞士嘅基亞索同巴伐利亞嘅阿爾高等地方，山脈同平原嘅分界好清楚；但喺其他地方，好似日內瓦，分界就冇咁明顯。

阿爾卑斯山分布喺以下國家：奧地利（佔山脈面積嘅28.7%）、意大利（27.2%）、法國（21.4%）、瑞士（13.2%）、德國（5.8%）、斯洛文尼亞（3.6%）、列支敦士登（0.08%）同摩納哥（0.001%）。

山脈最高嘅部分由羅納河谷嘅冰川峽谷分開，由勃朗峰到南面嘅馬特洪峰同蒙特羅莎，以及北面嘅伯恩高地。喺奧地利同斯洛文尼亞嘅東部山脈，峰頂比中部同西部嘅要矮。

阿爾卑斯山地區嘅命名差異好大，令到山脈同亞區嘅分類變得好困難，但一般嘅分類係分做東阿爾卑斯山同西阿爾卑斯山，根據地質學家Stefan Schmid嘅講法，兩者嘅分界喺瑞士東部， 靠近斯普呂根山口。

西阿爾卑斯山同東阿爾卑斯山最高嘅山峰分別係勃朗峰，高， 同貝爾尼納峰，高。第二高嘅主要山峰分別係蒙特羅莎，高，同奧特勒山， 高。

有一系列較低嘅山脈平行於阿爾卑斯山主脈，包括法國嘅法國前阿爾卑斯山同瑞士同法國嘅侏羅山脈。阿爾卑斯山嘅次要山脈由地中海到維也納森林沿住分水嶺延伸，經過阿爾卑斯山好多最高同最有名嘅山峰。由卡迪博納山口到滕德山口，佢向西延伸，之後轉向西北，然後喺馬達萊納山口附近轉向北面。到達瑞士邊境之後，主脈嘅線大約向東北方向延伸，一直到維也納附近結束。

阿爾卑斯山弧形嘅東北端，就喺流入黑海嘅多瑙河上，係維也納附近嘅利奧波德山。相比之下，阿爾卑斯山嘅東南部喺的里雅斯特附近嘅杜伊諾同巴爾科拉一帶嘅亞得里亞海結束。

## 山口

阿爾卑斯山曾經畀軍隊、商人、朝聖者、學生同遊客穿越過。無論係公路、鐵路定係步行嘅穿越路線都叫做「山口」，通常由平原同丘陵地帶嘅山谷引領到山間嘅低窪處。

喺中世紀時期，宗教團體喺好多主要山口嘅頂峰設立咗山間收容所。最重要嘅山口包括伊瑟蘭山口（最高嘅山口）、阿涅爾山口、布雷納山口、蒙塞尼山口、大聖伯納山口、滕德山口、聖哥達山口、澤默靈山口、辛普朗山口同斯泰爾維奧山口。

布雷納山口橫跨意大利同奧地利邊界，分隔開外茨塔爾阿爾卑斯山同齊勒塔爾阿爾卑斯山，由14世紀開始就俾人用嚟做貿易路線。澤默靈山口係阿爾卑斯山最低嘅山口，海拔，由下奧地利州通往施蒂利亞州。自12世紀有收容所喺度建立之後，呢度一直都有人使用。喺19世紀中期，有條鐵路喺山口路線上建咗個長嘅隧道。大聖伯納山口係阿爾卑斯山最高嘅山口之一，海拔，橫跨意大利同瑞士嘅邊界，喺霞慕尼東面嘅瓦萊阿爾卑斯山山麓。1800年，拿破崙·波拿巴帶領40,000名士兵經過呢個山口。

蒙塞尼山口一直都係西歐同意大利之間重要嘅商業同軍事通道。好多軍隊都經過呢個山口前往意大利半島。由君士坦丁一世、小丕平同查理曼到亨利四世 (神聖羅馬帝國)、拿破崙，以至第二次世界大戰期間嘅德國山地獵兵。

而家呢個山口已經畀弗雷瑞斯公路隧道（1980年開通）同弗雷瑞斯鐵路隧道（1871年開通）取代咗。

聖哥達山口由瑞士中部通往提契諾州。1882年，長嘅聖哥達鐵路隧道開通，將瑞士嘅琉森同意大利嘅米蘭連接起嚟。98年之後，聖哥達公路隧道（長）開通，將A2高速公路北面嘅格舍嫩同南面嘅艾羅洛連接起嚟，就好似鐵路隧道一樣。

2016年6月1號，全世界最長嘅鐵路隧道聖哥達基線隧道開通喇，佢用兩條各長嘅單管將烏里州嘅厄斯特菲爾德同提契諾州嘅博迪奧連接起嚟。

呢個係第一條平地穿越阿爾卑斯山嘅隧道。

由2016年12月11號開始，佢已經成為正常鐵路時間表嘅一部分，每小時都有定期列車來往巴塞爾/琉森/蘇黎世同貝林佐納/盧加諾/米蘭之間。

阿爾卑斯山最高嘅山口係法國薩瓦省嘅伊瑟蘭山口，海拔，其次係意大利北部嘅斯泰爾維奧山口，海拔。呢條路喺1820年代建成。

## 最高嘅山

國際攀山聯合會（UIAA）定咗82個「官方」阿爾卑斯山峰頂，佢哋都係至少高。呢個名單唔單止包括山，仲有啲突出度唔高但係被認為係重要登山目標嘅副峰。下面列出咗29個至少有突出度嘅「四千米山峰」。

雖然白朗峰喺1786年首次被登頂，少女峰喺1811年，但係大部分阿爾卑斯山嘅四千米山峰都係喺19世紀下半葉先被攀登，特別係貝爾尼納峰（1850年）、多姆峰（1858年）、大康班峰（1859年）、懷斯霍恩峰（1861年）同埃克蘭峰（1864年）；1865年馬特洪峰嘅攀登標誌住登山黃金時代嘅結束。卡爾·布洛迪希（1859-1956）係最早成功攀登所有主要四千米山峰嘅人之一。佢喺1911年完成咗佢嘅一系列攀登。好多大型阿爾卑斯山三千米山峰都係喺19世紀初期被攀登，特別係格羅斯格洛克納峰（1800年）同奧特勒峰（1804年），儘管有啲要到好耐之後先被攀登，例如佩爾武峰（1848年）、維索山（1861年）同梅熱峰（1877年）。

第一個登上白朗峰嘅英國男性係喺1788年；第一個女性係喺1808年。到咗1850年代中期，瑞士登山家已經攀登咗大部分山峰，並且好受歡迎成為山嶺嚮導。愛德華·惠姆珀喺1865年（經過七次嘗試之後）登頂馬特洪峰，而喺1938年，阿爾卑斯山六大北壁嘅最後一個——艾格峰北壁——終於被首次攀登成功。

## 疏仕
戈菲安南

（，）係加納庫馬西人，一位加納政治人，係聯合國第七任秘書長。佢1962年起加入世界衞生組織，1974年到1976年返加納做旅遊部長，之後又返到聯合國做唔同職位。2001年佢獲得諾貝爾和平獎。

安南喺1997年到2006年任聯合國秘書長嘅職位，佢個位由南韓人潘基文接任。9月，安南發表咗離職宣言，當中提到嗰時世界兩項最值得關注嘅問題：非洲嘅暴力屠殺同埋阿拉伯及以色列之間嘅種族衝突。

喺12月19日，安南發表佢最後一次年終記者招待會，喺會上佢講到伊拉克戰爭係佢10年期間最艱難嘅時刻。

## 名譽博士
* 浙江大學名譽博士（2002年9月）

## 參考
* 安南：伊戰是任期最艱難時刻－大公報
*  安南的成就與遺憾－多維新聞網

## 出面網頁

* 安南嘅傳記

類:浙江大學名譽博士
Gundam

**高達**（‎，GUNDAM）通常係指：

*機動戰士高達（初代），富野由悠季創作嘅科幻機械人動畫 
*「機動戰士高達」（初代）同佢嘅續作、外傳嘅統稱。請睇高達系列作品同埋高達系列作品一覽
脧

**脧**（俗讀：zoe1，文讀：ceoi1／zeoi1）係多種雄性動物嘅外生殖器官，哺乳動物嘅脧重係排泄器官添。同相同品種嗰啲雌性動物嘅陰蒂一樣，脧發育自胚胎時嘅交接器原基。雄性動物用脧嚟屙尿同交配。本文之「朘」取時興意思——陰莖，而非老套意思——未發育嘅整副嘢（陰莖及膥袋）嘅統稱。

## 嗌法
現代粵人經常將傳統性器官名，用喺同原義冇關嘅嘢道，包括空泛噉鬧人，不過極力避免正經噉用來表達原意。今時今日，流行於廣府話，「脧」嘅古老同義詞除咗「脧脧」（）同「脧脧仔」（）等脧嘅衍生詞之外就只有「賓周」。脧同脧啲衍生詞仲要經常俾人誤用，意思變得含混。

與此同時，政府同各路「衛道之士」，勤於推廣呢種講嘢禮儀——以定為科學標準術語嘅書面語詞彙，嚟取代傳統粵辭，譬如取「陰莖」而捨「㞗」，取「陰囊」而捨「膥袋」，致使此等古老字詞淪為次文化之流。

喺另一邊廂，又有大把人同時嫌棄現代科學書面語同傳統粵口語，攪到用於直接意義嘅辭匯匱乏無比，大人向細孥仔講「賓周」時又喜用模糊字眼，例如「雞雞」、「雀仔」、「菇菇」、「咕咕」（）、「周周」同「何B仔」之類，另有可以指男陰或女陰嘅「下面」、「嗰度」同「小便嗰道」等。語氣接近「賓周」嘅官話口語用詞有「小雞」。

## 結構
### 人

脧能夠成形，全靠胚胎體內嘅特定睾丸素。如果無咗呢啲激素，生殖器就會變成屄。以人類嘅為例，由脧一直到睾丸嘅下面，可以見到呢個痕跡。有啲胚胎發育唔健全，蘇蝦仔出世時，脧下面會有裂口，出世時要做手術縫埋佢，唔係第日痾尿時，啲尿會由脧下面流出嚟，搞到周地都係。

脧分成頭、體同埋根三部分，主要由兩個陰莖海綿體同一個尿道海綿體組成，外面筋膜同皮膚包圍。海綿體係兩端細嘅圓柱體，左、右各一，位於陰莖嘅背側。左、右兩者緊密結合，向前伸延，尖端變細，嵌入陰莖頭後面既凹陷內。陰莖海綿體嘅後端左、右分離，叫做陰莖腳，分別附喺兩側嘅恥骨下支同埋坐骨支。

尿道海綿體位於陰莖海綿體嘅腹側，尿道貫穿佢全長。中部呈圓柱形，前端膨大嘅係陰莖頭，後端膨大稱為尿道球，固定喺尿生殖膈嘅下面。每個海綿體外面都有一層厚而緻密嘅纖維膜，分別叫陰莖海綿體白膜同尿道海綿體白膜。

### 其他動物

## 睇埋
*男性生殖系統
*膥 (身)
*膥袋

## 註釋

## 參攷
扯旗 (生理)

**扯旗**（，），又叫做**偷柴**，學名叫**勃起**，即係男人條脧脧充血之後變硬同埋變長嘅生理反應。

## 語源
「條嘢」豎起，睇落好似旗杆上扯起支旗咁，所以俗語叫扯旗。

至於偷柴，係由於當偷咗一碌柴嘅時候塞入褲管，條褲嘅拉鏈位置會向上凸起，比喻喺着咗褲嗰陣扯旗，而「條嘢」嘅形狀就現形喺褲檔上面。

## 生理

當男人受性刺激，「條嘢」入面海綿體嘅靜脈血管充血，勃起，呢個狀態人稱「扯旗」，噉「條嘢」先可以插入女人嘅陰道入面嚟性交。

隨着男仔大個，性器官成熟到咁上下，睏親覺時都會耐唔耐就自然扯旗。年紀再大啲，有時重會就噉射精，整濕條褲添——俗稱「走雞」，雅稱「夢遺」。

## 年紀
由大概6歲開始，男性就會扯旗，但陰莖未發育，扯旗係無咁硬同埋唔能夠射精

## 目的
### 大人
陰道性交同肛門性交都需要男性扯旗先做到，而扯旗同時亦代表有性興奮。由於要性興奮夠強烈先可以達到性高潮，同時射精，因此要射精通常要先扯旗，不過有好少數人可以唔扯旗都射到精。

### 細路
通常喺自慰或同其他小朋友玩兒童性遊戲時互相摸對方嘅陰莖，就會扯旗，亦都可能小朋友互相摸陰莖，從而勃起。

## 扯旗硬度同長度
#### 大人及青少年(12歲開始)扯旗硬度同長度

 

#### 細路（未發育，約6-11歲）扯旗硬度同長度
造愛 (行為)

（又寫成**做愛**）係人類之間性行為。佢嘅作用唔止於靠性器官互相接觸嚟令男方嘅精子同女方嘅卵子相遇結合嚟繁殖後代，重有維繫男女間喺靈慾上親密關係嘅作用，層次深入過單純嘅交配，有別於絕大多數動物品種，因而得名。

無咁多感情，兼且有啲粗魯嘅用詞有「扑嘢」同「搞嘢」。

## 定義
「造愛」狹義上指雙方都樂意嘅「陰道（性）交」（屌屄），當中若果女方係被迫嘅話，叫「強姦」；唔指明意願嘅用詞係「性交」。

「造愛」廣義上亦包括最少兩個人接觸互動，物理刺激性器官嚟一齊取樂嘅各種方法，譬如打飛機／出火、「乳交」（夾腸［仔］）、「口交」（含［𡳞］／吹［蕭／口琴］／舐［屄］）、「肛交」（屌屎窟）、「群交／集體性交」（多P、3P、4P、5P……［啲數字代表有幾多人參加］）……男人夾粗屌其他男人屎窟，叫「㚻姦」。喺有人唔情願嘅情況發生上述任何一項時，叫「性侵犯」。綜合一切嘅用詞為「性行為」。

## 廣州話詞句

* 上床——隱喻「做愛」，尤其指喺床上面
* （夫妻）床頭打交床尾和——夫妻靠做愛化解口頭不和；「打交」比喻「鬧交」；古代傢俬春凳，通常擺喺床尾後面；本俗語意思曲折
* 呃蝦條——「呃屄屌」諧音；男行騙，（尤指後生）女受騙

## 註

## 參考
Deep Junior

**Deep Junior** 係2006年國際象棋世界冠軍程式，作者係 Amir Ban 同埋 Shay Bushinsky。

## 參考
*Chessbase嘅報告
胡榮華

**胡榮華**（）係中國象棋特級大師，喺上海出世。

2006年7月，渠又喺北京中國棋院贏得全國象棋賽冠軍。

近年胡榮華力主改革中國象棋嘅賽制規則，以避免消極和棋充斥。

## 出面參考
新浪體育：《胡榮華61歲的刀仍然很犀利 坦言消極和棋傷害巨大》

## 出面網頁
Chessgames.com

**ChessGames.com**係一個龐大又免費嘅國際象棋資料庫，有非常好嘅搜尋功能。

佢哋有個專欄，《每日問題》，每星期有個主題，由最容易嘅星期一問題直到非常之複雜嘅星期五、星期六同星期日問題，畀讀者嘗試解決。

有好多註冊咗（免費）嘅讀者，可以係佢哋網頁上依牙鬆鋼（"kibitzing"）。

## 出面網頁
* Chessgames.com
刀

**刀**（）係用嚟切開啲嘢嘅利器。刀通常有刀鋒同埋手柄，刀鋒屬單刃同比較薄。細把嘅刀叫做刀仔。

## 結構
一把典形嘅刀分：
* 刀身：一邊有好利嘅刀鋒或刀刃，而刀鋒係又尖又利，有一個或者多個切邊，係刀嘅功能之所在；
* 刀柄：揸手用。

## 種類
;跟地方
* 中式刀
* 東洋刀
* 西洋刀

;跟用途
* 食具
** 牛油刀
** 芝士刀
** 餐刀
*** 魚刀
*** 牛扒刀
**甜品刀
* 西瓜刀
* 牛肉刀
* 豬肉刀
* 菜刀
;武器
* 中式武器
** 關刀
** 柳葉刀
** 大刀
* 西方武器
** 軍刀
** 刺刀
;第啲
* 童軍刀
* 彈弓刀
* 開山刀

## 睇埋
*劍
*斧頭